CELEX: 52013PC0496
Language: da
Date: 2013-07-10
Title: Forslag til RÅDETS FORORDNING om fællesforetagendet for biobaserede industrier

|
			
		
		
		52013PC0496
		
			Forslag til RÅDETS FORORDNING om fællesforetagendet for biobaserede industrier /* COM/2013/0496 final - 2013/0241 (NLE) */
			
				
		
		
			
			   	BEGRUNDELSE
1.           BAGGRUND FOR FORSLAGET
Generel baggrund
Et af hovedmålene for Horisont 2020,
rammeprogrammet for forskning og innovation for perioden 2014-2020, er at
styrke europæisk industri gennem aktioner, der understøtter forskning og
innovation i en bred vifte af industrisektorer. Navnlig åbner det mulighed for
oprettelse af offentlig-private partnerskaber, som vil bidrage til at tackle
nogle af de største udfordringer, som EU står over for.
Biobaserede industrier i EU kan yde et vigtigt
bidrag til målene i Europa 2020-strategien og flagskibsinitiativerne
"Innovation i EU", "Et ressourceeffektivt Europa" og
"En industripolitik for en globaliseret verden". Dette har EU
anerkendt i adskillige politiske initiativer for nylig såsom det europæiske
innovationspartnerskab om landbrugets produktivitet og bæredygtighed[1], strategien for intelligent
specialisering for medlemsstater og regioner[2]
og forslaget til det syvende miljøhandlingsprogram. I meddelelsen om strategien
for bioøkonomi i Europa, der blev vedtaget den 13. februar 2012[3], foreslår man, at der etableres
et offentlig-privat partnerskab (OPP) for biobaserede industrier
("biobaserede OPP'er") som et led i handlingsplanen. I Kommissionens
meddelelse om en stærkere europæisk industripolitik for vækst og økonomisk
genopretning[4]
gentager man betydningen af at etablere et biobaseret OPP i form af et fælles
teknologiinitiativ inden for rammerne af EU's industripolitik, der ligeledes er
i overensstemmelse med Kommissionens meddelelse "Public-private partnerships,
in Horizon 2020: a powerful tool to deliver on innovation og growth in
Europe"[5].
Regionsudvalget
har også understreget biobaserede produkters og et biobaseret samfunds vigtige
rolle i sin udtalelse om bioøkonomi i Europa fra november 2012[6]. I lyset af de mere vidtgående
spørgsmål om økonomisk og social bæredygtighed og konsekvenserne for
forbrugeren er Kommissionen i øjeblikket ved at undersøge biobrændstoffer set
ud fra et forbrugerperspektiv som led i en større undersøgelse af
brændstofmarkedets funktion[7].

Begrundelser og mål for et fælles
teknologiinitiativ på området for biobaserede industrier
Biobaserede industrier er industrier, der
benytter vedvarende biologiske ressourcer til fremstilling af biobaserede
produkter og biobrændstoffer. Produktionen foregår normalt på bioraffinaderier
og er ofte baseret på biobaserede processer. De fører til nye værdikæder, hvor
primærproducenter, der ikke tidligere har haft noget med hinanden at gøre (og
f.eks. forvaltere af organisk affald), og industrier kædes sammen og åbner
derigennem nye muligheder for en lang række etablerede aktører. Et stigende
antal forarbejdningsindustrier såsom kemikalie-, biobrændstof-, papirmasse- og
papir-, sukker- og stivelses- samt teknologiindustrierne (navnlig industriel
bioteknologi og teknologi) er interesserede i at bevæge sig helt eller delvis i
retning af bæredygtige vedvarende biobaserede ressourcer og/eller produkter.
Det vigtigste fokus for dette fælles
teknologiinitiativ bliver at omdanne ikkespiselige plantedele (f.eks. træ,
restprodukter fra land- og skovbrug, bioaffald) og bionedbrydeligt affald til
biobaserede produkter og biobrændstoffer. De ikkespiselige dele af planter,
også betegnet ligno-cellulosisk materiale, er normalt heterogent og indeholder
en blanding af forskellige typer af komplekse biomolekyler (dvs. cellulose,
hemicellulose og lignin). Den nødvendige teknologi til omdannelse af
ligno-cellulosisk materiale anses for "mere avanceret" sammenlignet
med de nuværende teknologier til omdannelse af spiselige plantedele, og den
videreudvikles fortsat. De resulterende produkter og processer kaldes derfor
"avancerede".
Biobaserede industrier er en central faktor
for skabelse af vækst og arbejdspladser i EU's bioøkonomi. Selvom biobaserede
produkter og biobrændstoffer i øjeblikket kun udgør omkring 3 % af den
årlige omsætning på 2 trillioner EUR og 1 % af de 22 mio. arbejdspladser,
som den europæiske bioøkonomi generer i dag[8],
ventes biobaserede industrier at vokse hurtigere og betydeligt mere end de mere
traditionelle sektorer inden for bioøkonomien[9],[10]. Skøn fra forskellige
kilder viser, at: 
·       
det samlede indtægtspotentiale i hele værdikæden
for biomasse til bioraffinaderier kan være større end 200 mia. EUR i
2020[11]

·       
andelen af biobaserede processer inden for alle
former for kemisk produktion isoleret set sandsynligvis vil stige fra under
2 % i 2005 til 25 % i 2025[12]

·       
væksten i mængden af EU-biobaserede kemiske
produkter (herunder bioplast, biosmøremidler, bioopløsningsmidler, biobaserede
overfladeaktive stoffer og kemiske råstoffer) vil være på 5,3 % om året
frem til 2020, hvilket giver et marked med en værdi på 40 mia. EUR og
skaber 90 000 arbejdspladser alene inden for den biokemiske industri[13] 
·       
der kan fremstilles op til 75 mia. liter
bioetanol på en bæredygtig måde og til konkurrencedygtige omkostninger i 2020,
hvilket vil svare til omkring 15 mia. EUR i supplerende indtægter til
landbrugssektoren[14].
For at frigøre dette potentiale og sikre
konkurrenceevnen for Europas biobaserede industrier og deres værdikæder på
globale markeder skal man klare en række forhindringer:
·       
Råstofferne til biomassen vil skulle skaffes i
Europa på en bæredygtig måde og uden utilsigtede negative konsekvenser som tab
af biodiversitet, indirekte ændringer af arealanvendelsen (ILUC) eller negative
virkninger for fødevaresikkerheden.
·       
Forskellige aktører, herunder landbrug og skovbrug,
industrier og affaldshåndteringsvirksomheder skal etablere samarbejdsprojekter
langs hele værdikæder med henblik på at øge effektiviteten af
ressourceanvendelsen ved at mindske disse sektorers nuværende opsplitning og
isolation.
·       
Der skal udvikles nye processer til at separere,
forbehandle og omdanne disse råvarer til biobaserede produkter og
biobrændstoffer. Det bliver nødvendigt at udvikle en lang række vidt
forskellige teknologiske muligheder samtidig (f.eks. enzymbaserede versus
termokemiske processer) inden for en stærk og mangefacetteret forskningsindsats
for at styrke processens effektivitet og optimere udbyttet.
·       
Der er behov for betydelige investeringer i
opskalering af teknologi og infrastruktur for at vurdere de relative fordele
ved radikalt forskellig teknologiske løsningsmodeller og identificere de mest
fordelagtige løsningsmodeller. Dette vil kræve en opgradering af eksisterende
biobaserede industrier (f.eks. papirmasse og papirmøller, biobrændstoffer,
stivelse, kemikalier osv.) samt udvikling af nye og skalerbare integrerede
bioraffinaderimodeller. 
·       
En vellykket indførelse af nye biobaserede
produkter og bioenergi/brændstoffer vil fordre udvikling af standarder, mærknings-
og klassificeringssystemer samt opnåelse af kundernes accept. Produktpriserne
bør tage behørigt hensyn til eksterne virkninger, og forbrugerne skal kunne
vælge mellem produkter på et velinformeret grundlag, f.eks. baseret på
oplysninger om fordelene ved disse produkter gennem hele produktets livscyklus
fra vugge til grav.
Værdikæderne inden for den biobaserede
industri (lige fra primærproduktion, bioraffinaderier, industrielle brugere til
forbrugermærker) er komplekse, og det samme gælder de teknologiske og
innovationsmæssige udfordringer, der skal løses for at frigive dens
samfundsøkonomiske og miljømæssige potentiale. Kun en stærk strategisk vision,
en velstruktureret og klart defineret forsknings- og innovationsdagsorden og et
langsigtet, stabilt økonomisk engagement kan betyde, at man i samme program kan
samle de forskellige kompetencer fra hele Europa med henblik på at skabe de
nødvendige gennembrud og skabe tilstrækkelig sikkerhed og den kritiske masse
til at tiltrække betydelige private investeringer.
Målene for det foreslåede fælles
teknologiinitiativ for biobaserede industrier er at:
·                        
bidrage til en mere ressourceeffektiv og bæredygtig
lavemissionsøkonomi og til stigende økonomisk vækst og beskæftigelse, navnlig i
landdistrikterne, ved at udvikle bære- og konkurrencedygtige biobaserede
industrier i Europa baseret på avancerede bioraffinaderier, der skaffer deres
biomasse på en bæredygtig måde, og navnlig at:
·                        
demonstrere teknologier, der giver mulighed for at
skabe nye kemiske byggesten, nye materialer og nye forbrugerprodukter af
europæisk biomasse, som erstatter behovet for fossilbaserede rå- og
hjælpestoffer
·                        
udvikle forretningsmodeller, der integrerer
økonomiske aktører i værdikæden lige fra levering af biomasse til
bioraffinaderier til forbrugere af biobaserede materialer, kemikalier og
brændstoffer, herunder gennem etablering af nye samspil på tværs af sektorer og
støtte til klynger på tværs af brancher
·                        
etablering af flagskibs-bioraffinaderier, der
anvender teknologier og forretningsmodeller til biobaserede materialer,
kemikalier og brændstoffer og demonstrerer omkostnings- og resultatforbedringer
på niveauer, der kan sammenlignes med fossilbaserede alternativer.
Tidligere erfaringer som grundlag
EU har finansieret en lang række projekter, der
har bidraget til fremskridtene inden for de biobaserede industrier gennem de
seneste årtier. EU's rammeprogrammer for forskning og teknologisk udvikling
(FP'er) omfatter næsten 6 % af EU's samlede F&U-investering og
15 % af den offentligt finansierede F&U i Europa, som finansieres i et
grænseoverskridende samarbejde. Under FP7-særprogrammet om
"Samarbejde", tema 2 "Fødevarer, landbrug og fiskeri, og
bioteknologi" finansierer man i øjeblikket 100 projekter inden for området
bioteknologi med et EU-bidrag på omkring 400 mio. EUR.
I lyset af bioraffinaderiernes tværfaglige
karakter gennemførte GD RTD en fælles indkaldelse i 2008 om bioraffinaderier,
der omfattede fire temaer i programmet "Samarbejde" (tema 2, tema 5,
tema 4 "Nanovidenskab, nanoteknologi, materialer og nye
produktionsteknologier, og tema 6 "Miljø"). Tre kooperative
flagskibsprojekter (BIOCORE, EUROBIOREF og SUPRABIO) blev udvalgt til
finansiering i 2009 med et samlet EU-bidrag på omkring 50 mio. EUR.
Erfaringerne fra de seneste år bekræfter, at Europa
har en stærk forskningsbase inden for området biobaserede industrier med nogle
vellykkede projekter med bioraffinaderier, både på EU-niveau samt på regionalt
og nationalt niveau. 
Finansieringsmekanismer, der anvendes på
EU-niveau og regionalt niveau, navnlig store og integrerede
bioraffinaderiprojekter og regionale bioøkonomiklynger, er et skridt i den
rigtige retning, idet man anvender en fremgangsmåde, der tager udgangspunkt i
værdikæden, som omfatter forsknings-, demonstrations- og udbredelsesaktiviteter
og tilskynder til grænseoverskridende samarbejde. Alligevel er det ikke
lykkedes at nå en tilstrækkeligt stor kritisk masse til at afhjælpe opsplitning
og skabe integrerede værdikæder inden for biobaserede industrier i Europa.
Virkningen af de enkelte finansieringsmekanismer kunne have haft endnu større
betydning, hvis de havde været en del af en integreret, langsigtet strategi for
biobaserede industrier, og hvis man havde ydet mere støtte til demonstrations-
og udbredelsesaktiviteter.
2.           RESULTATER AF HØRINGER AF
INTERESSEREDE PARTER OG AF KONSEKVENSANALYSER
Man hørte en lang række kilder som
forberedelse til dette fælles teknologiinitiativ:
·                        
Der blev gennemført en offentlig høring om det
foreslåede biobaserede OPP fra den 21. september til den 14. december 2012, og
der indkom 638 valide svar. 64,6 % af svarene kom fra den private sektor,
24,6 % fra den akademiske verden, 8,8 % fra den offentlige sektor og
2 % fra ngo'er. Der indkom svar fra 19 af de 27 medlemsstater, og de fleste
svar kom fra Polen efterfulgt af Nederlandene, Tyskland, Spanien, Frankrig,
Belgien, Sverige, Finland, Italien, Østrig, Det Forenede Kongerige, Rumænien,
Den Tjekkiske Republik, Portugal, Danmark, Irland, Ungarn, Grækenland og
Slovakiet. Næsten alle respondenter (94,3 %) opfordrede til handling fra
EU's side, og 86,9 % anså OPP for den mest hensigtsmæssige mekanisme til
gennemførelse af F&I-programmer for biobaserede industrier under Horisont
2020 og mente, at det ville medføre positive samfundsøkonomiske virkninger.
Andre centrale budskaber var behovet for at styrke EU's innovation, at forbedre
konkurrenceevnen og formulere klare interventionsmål for biobaserede
industrier. Resultaterne af høringen blev fremlagt og drøftet på et arrangement
for interessenter den 9. januar 2013 i Bruxelles, der havde deltagelse af 162
personer. Den fuldstændige rapport om den offentlige onlinehøring er en del af
konsekvensanalysen, og efter planen skal der offentliggøres en trykt udgave i
juni 2013.
·                        
Adskillige arrangementer inden for rammerne af
gennemførelsen af strategien for bioøkonomi gav mulighed for regelmæssige og
bredt funderede kontakter med interessenter i forbindelse med udarbejdelsen af
konsekvensanalysen. Dette omfattede konferencen "Partnering for the
Bioeconomy in European Regions" den 12. oktober 2012, som blev arrangeret
i fællesskab af GD RTD og Regionsudvalget. På konferencen fik deltagerne
oplysninger om potentialet i et biobaseret OPP, og gennem eksempler på
regionale aktiviteter fremhævede man de mulige fordele ved partnerskaber inden
for bioøkonomi. GD REGIO fortalte specifikt konferencedeltagerne om strategien
for intelligent specialisering, som er et led i EU's politik for udvikling af
landdistrikter. Man foreslog, at investeringerne skulle fokuseres på
bioøkonomien, hvor dette er relevant.
·                        
Adskillige undersøgelser, der er foretaget i
forbindelse med bioøkonomi, biobaserede produkter og biobrændstoffer, blev
gennemgået.
·                        
En gruppe på 10 eksterne revisorer med relevant
ekspertise inden for de forskellige dele af værdikæden for de biobaserede
industrier blev hentet ind for at bistå GD RTD med at indsamle og analysere
ovenstående data og udarbejde konsekvensanalysen.
Konsekvensanalyse
Kommissionen har foretaget en
konsekvensanalyse af forslaget til forordning, og denne er vedlagt forslaget.
3.           JURIDISKE ASPEKTER AF
FORSLAGET
Resumé af forslaget
Forslaget vedrører oprettelse af et
fællesforetagende for biobaserede industrier (fællesforetagende for BBI) i
henhold til artikel 187 i traktaten om Den Europæiske Unions funktionsmåde (TEUF)
med henblik på gennemførelsen af det fælles teknologiinitiativ om biobaserede
industrier (BBI FTI).
Fællesforetagendet for BBI bør oprettes for
perioden, som udløber den 31. december 2024. Det får hjemsted i Bruxelles,
Belgien.
Det finansieres af EU, repræsenteret ved
Europa-Kommissionen, og Biobased Industries Consortium (BIC).
Fællesforetagendet for BBI's aktiviteter finansieres ligeligt af dets stiftende
medlemmer. Kommissionen og BIC bidrager ligeligt til Fællesforetagendet for
BBI's løbende omkostninger. Forsknings- og demonstrationsaktiviteterne
finansieres via bidrag i form af pengebeløb og naturalydelser fra
BIC-medlemsvirksomhederne (personale, udstyr, hjælpematerialer osv.) og
finansielle ressourcer fra EU. Omfanget af ressourcerne fra EU varierer, i
henhold til reglerne for Horisont 2020, afhængigt af den pågældende
aktivitetstype.
Fællesforetagendet for BBI er åbent for nye
medlemmer, forudsat at de bidrager med ressourcer til at opfylde målene.
Kommissionen vil være repræsenteret i
bestyrelsen med rettigheder og stemmerettigheder svarende til BIC-medlemmerne
fra industrien. 
Retsgrundlag
Retsgrundlaget for forslaget er artikel 187 i
TEUF.
Reglerne for deltagelse og formidling i
Horisont 2020 er gældende. I betragtning af de særlige praktiske behov ved
dette initiativ er en fravigelse fra disse regler dog nødvendig. Denne
fravigelse er imidlertid ikke omfattet af nærværende forslag på dette stadie
for ikke at hæmme de interinstitutionelle drøftelser om et passende
retsgrundlag og hensigtsmæssige proceduremæssige bestemmelser om vedtagelse af
reglerne, som stadig afventes i forbindelse med lovgivningsarbejdet vedrørende
Kommissionens forslag til Europa-Parlamentets og Rådet Forordning om reglerne
for deltagelse og formidling i Horisont 2020 (COM(2011) 0810 – 2011/0399 (COD).
Den konkrete fravigelse indarbejdes på et senere tidspunkt på baggrund af
resultaterne af ovennævnte drøftelser.
Fravigelsen gør det muligt at begrænse
støtteberettigelsen for andre aktioner end innovationsaktioner til enheder som
SMV'er eller sekundære og videregående uddannelsesinstitutioner, idet man
samtidig opnår den optimale løftestangseffekt på private investeringer.
Nærhedsprincippet og
proportionalitetsprincippet
Forslaget vedrører et område, hvor EU ikke har
enekompetence, og derfor anvendes subsidiaritetsprincippet.
De politiske mål, der ligger bag forslaget,
kan kun opfyldes med en EU-indsats af følgende årsager:
(1)              
Den udpegede store forsknings- og
innovationsmæssige udfordring har tværnational karakter og er meget kompleks,
og dette stiller krav om, at komplementær viden og finansielle ressourcer
lægges sammen på tværs af sektorer og grænser. De enkelte medlemsstater,
virksomheder eller interessenter kan ikke løse dette problem på egen hånd.
(2)              
Koordineringsindsatsen og de påkrævede ressourcer
er af et sådant omfang, at de kun kan virkeliggøres på en troværdig måde på
europæisk niveau.
(3)              
I lyset af tilsvarende og konkurrerende
initiativer, der er i gang eller iværksættes i andre førende økonomier (USA,
Brasilien, Kina, Canada), vil alene en stort anlagt foranstaltning, som
gennemføres på europæisk niveau, være tilstrækkelig til at få industrier til at
investere i Europa.
I overensstemmelse med
proportionalitetsprincippet går bestemmelserne i denne forordning ikke ud over,
hvad der er nødvendigt for at nå de tilstræbte mål.
Valg af
instrument
Den foreslåede forordning vil medføre en
betydelig stigning i de offentlige og private investeringer i forsknings- og
innovationsaktiviteter, der har til formål at forbedre konkurrenceevnen i
europæiske biobaserede industrier og skabe beskæftigelse, navnlig i
landdistrikter. Fællesforetagendet for BBI kan tiltrække private ressourcer
sammen med EU-midler på et niveau, der ikke kan nås med traditionelle
instrumenter, som savner den strategiske, langsigtede tilgang til programmering
og finansiering. Hver euro i EU-midler vil tiltrække 2,8 EUR i private
midler i fællesforetagendets levetid.
4.           VIRKNINGER FOR BUDGETTET
Det samlede budget for fællesforetagendet for
BBI bliver 2 000 mio. EUR (inklusive bidrag i likvider og
naturalier). Desuden har industrien forpligtet sig til at investere
1 800 mio. EUR i etableringen af store demonstrations- og
flagskibsanlæg, der bidrager til målene for dette fælles teknologiinitiativ. 
Det maksimale bidrag fra Den Europæiske Union
(inklusive EFTA) bliver 1 000 mio. EUR[15], som udbetales fra Horisont
2020-budgettet.
Fællesforetagendet for BBI's løbende
omkostninger finansieres fra begyndelsen ligeligt af EU og BIC.
Administrationsomkostningerne må ikke overstige 60 mio. EUR i
fællesforetagendets levetid.
Forsknings- og demonstrationsaktiviteter, der
gennemføres af Fællesforetagendet for BBI, og som er berettiget til
medfinansiering under Horisont 2020, finansieres i fællesskab af EU og BIC.
5.           FAKULTATIVE ELEMENTER
Gennemgang
EU vil forelægge en årlig rapport om de
fremskridt, der er opnået inden for Fællesforetagendet for BBI, og vil
fremlægge en midtvejsevaluering den 31. december 2017. Decharge for
gennemførelsen af budgettet gives med hensyn til EU's bidrag til fællesforetagendet
som en del af Europa-Parlamentets decharge, efter henstilling fra Rådet, til
Kommissionen i overensstemmelse med den procedure, der er fastlagt i artikel
319 i TEUF. 
2013/0241 (NLE)
Forslag til
RÅDETS FORORDNING
om fællesforetagendet for biobaserede
industrier
(EØS-relevant tekst)
RÅDET FOR DEN EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 187 og artikel 188, stk. 1,
under henvisning til forslag fra
Europa-Kommissionen,
under henvisning til udtalelse fra
Europa-Parlamentet[16],
under henvisning til udtalelse fra Det
Europæiske Økonomiske og Sociale Udvalg[17]
og
ud fra følgende betragtninger:
(1)       Offentlig-private
partnerskaber i form af fælles teknologiinitiativer blev først nævnt i
Europa-Parlamentets og Rådets afgørelse nr. 1982/2006/EF af 18. december 2006
om Det Europæiske Fællesskabs syvende rammeprogram for forskning, teknologisk
udvikling og demonstration (2007-2013)[18].
(2)       I Rådets afgørelse nr.
2006/971/EF af 19. december 2006 om særprogrammet Samarbejde til gennemførelse
af Det Europæiske Fællesskabs syvende rammeprogram for forskning, teknologisk
udvikling og demonstration (2007-2013)[19]
udpegedes konkrete offentlig-private partnerskaber, der skal støttes. 
(3)       I Europa-Parlamentets og
Rådets forordning (EU) nr. …/2013 af … 2013 om Horisont 2020 – rammeprogram for
forskning og innovation (2014-2020)[20]
sigtes der mod at opnå øget indvirkning på forskning og innovation ved at
kombinere Horisont 2020-rammeprogrammet og midler fra den private sektor i
offentlig-private partnerskaber inden for centrale områder, hvor forskning og
innovation kan bidrage til EU's overordnede mål om konkurrenceevne og hjælpe
med at tackle samfundsmæssige udfordringer. EU's deltagelse i disse partnerskaber
kan tage form af økonomiske bidrag til fællesforetagender, der oprettes på
basis af artikel 187 i traktaten i henhold til afgørelse nr. 1982/2006/EF. 
(4)       I henhold til Rådets
afgørelse (EU) nr. …/2013 af … 2013 om særprogrammet til gennemførelse af Horisont
2020 (2014-2020)[21]
kan der ydes støtte til fællesforetagender, som oprettes i henhold til
rammeprogrammet for Horisont 2020 på de vilkår, der anføres i denne afgørelse.
(5)       I Europa 2020-strategien[22] understreges behovet for at
udvikle gunstige betingelser for investeringer i viden og innovation med
henblik på at opnå intelligent, bæredygtig og inklusiv vækst i EU. Både
Europa-Parlamentet og Rådet har godkendt denne strategi.
(6)       Bio-based Industries
Consortium (i det følgende benævnt "BIC") udarbejdede et
visionsdokument og opstillede en strategisk innovations- og forskningsdagsorden
på grundlag af en omfattende høring af offentlige og private interessenter. I
den strategiske innovations- og forskningsdagsorden beskrives de centrale
teknologiske og innovationsmæssige udfordringer, der skal løses for at udvikle
bæredygtige og konkurrencedygtige biobaserede industrier i Europa, og man
identificerer forsknings-, demonstrations- og udbredelsesaktiviteter, der skal
gennemføres af det fælles teknologiinitiativ for "biobaserede
industrier".
(7)       BIC er en ikkeudbyttegivende
organisation, der blev oprettet med det formål at repræsentere den
industrigruppe, som støtter det fælles teknologiinitiativ for biobaserede
industrier. Dets medlemmer dækker hele den biobaserede værdikæde og består af
store industrier, små og mellemstore virksomheder (SMV'er), regionale klynger,
europæiske handelssammenslutninger og europæiske teknologiplatforme. BIC har
som målsætning at sikre og fremme den teknologiske og økonomiske udvikling af
de biobaserede industrier i Europa. Eventuelle interessenter i hele den
biobaserede værdikæde kan ansøge om medlemskab. I kraft af sammenslutningens
generelle principper om åbenhed og gennemskuelighed med hensyn til medlemskab
sikres en bred deltagelse fra industrien.
(8)       I Kommissionens meddelelse af
13. februar 2012, "Nye veje til bæredygtig vækst: en bioøkonomi for
Europa"[23],
og navnlig i handlingsplanen opfordrer man til oprettelse af et
offentlig-privat partnerskab til støtte for oprettelsen af bæredygtige og
konkurrencedygtige biobaserede industrier og værdikæder i Europa. Med henblik
på at bevæge sig i retning af et samfund efter oliens tidsalder sigter
meddelelsen på en bedre integration af sektorerne for fremstilling og
forarbejdning af biomasse med henblik på at forene målsætninger vedrørende
fødevaresikkerhed, sparsomme naturressourcer og miljø med brugen af biomasse
til både industri- og energiformål. 
(9)       I Kommissionens meddelelse af
10. oktober 2012, "En stærkere europæisk industripolitik for vækst og
økonomisk genopretning"[24], bekræfter man de biobaserede industriers
strategiske betydning for Europas fremtidige konkurrenceevne, således som det
identificeres i Kommissionens meddelelse af 21. december 2007, "Et lead
market-initiativ til fordel for Europa"[25],
og man understreger behovet for et fælles teknologiinitiativ om
"biobaserede industrier".
(10)     Biobaserede industrier og
deres værdikæder står over for komplekse og betydelige teknologiske og
innovationsmæssige udfordringer. Som en fremspirende sektor skal biobaserede
industrier klare udfordringer som følge af spredte tekniske kompetencer og de
begrænsede offentligt tilgængelige data om den reelle ressourcetilgængelighed
med henblik på at opbygge bæredygtige og konkurrencedygtige værdikæder. Med
henblik på at håndtere disse udfordringer skal man nå op på en kritisk masse på
en fokuseret og konsekvent måde på europæisk plan, for så vidt angår
aktivitetens omfang, ekspertise og innovationspotentiale.
(11)     Det fælles teknologiinitiativ
om biobaserede industrier bør afhjælpe de forskellige typer af markedssvigt,
der modvirker private investeringer i prækompetitive forsknings-,
demonstrations- og udbredelsesaktiviteter for biobaserede industrier i Europa.
Det bør navnlig vurdere adgangen til pålidelige forsyninger af biomasse under
hensyntagen til andre konkurrerende samfunds- og miljøkrav og støtte
udviklingen af avancerede forarbejdningsteknologier, demonstrationsaktiviteter
i stor skala og politikinstrumenter og derved mindske risikoen for private forsknings-
og innovationsinvesteringer ved udviklingen af bæredygtige og
konkurrencedygtige biobaserede produkter og biobrændstoffer. 
(12)     Det fælles teknologiinitiativ
for biobaserede industrier bør være et offentlig-privat partnerskab, der sigter
mod at øge investeringerne i udviklingen af en bæredygtig biobaseret
industrisektor i Europa. Den bør tilvejebringe samfundsøkonomiske fordele for
de europæiske borgere, øge Europas konkurrenceevne og bidrage til at placere
Europa som en central aktør inden for forskning, demonstration og udbredelse af
avancerede biobaserede produkter og biobrændstoffer.
(13)     Formålet med det fælles
teknologiinitiativ for biobaserede industrier er at gennemføre et program med
forsknings- og innovationsaktiviteter i Europa, hvor man vurderer adgangen til
vedvarende biologiske ressourcer, der kan anvendes til produktion af
biobaserede materialer og på dette grundlag støtte etableringen af bæredygtige
biobaserede værdikæder. Disse aktiviteter bør udføres gennem samarbejde mellem
interessenter hele vejen langs de biobaserede værdikæder, herunder
primærproduktion og forædlingsindustrier, forbrugermærker, SMV'er, forsknings-
og teknologicentre samt universiteter.
(14)     FTI vedrørende biobaserede
industrier er ambitiøst og omfattende, de finansielle og tekniske ressourcer,
der skal mobiliseres, er store, og der er derfor behov for en effektiv
koordinering og ressourcesynergi samt finansiering, og dette forudsætter, at EU
inddrages. Derfor bør der oprettes et fællesforetagende til gennemførelse af
det fælles teknologiinitiativ for biobaserede industrier (i det følgende
betegnet fællesforetagendet for BBI) som en juridisk enhed. 
(15)     Målet med fællesforetagendet
for BBI bør opfyldes gennem støtte til forsknings- og innovationsaktiviteter
ved at sammenlægge ressourcer fra den private og offentlige sektor.
Fællesforetagendet for BBI bør til dette formål tilrettelægge indkaldelser af
forslag om støtte til forsknings-, demonstrations- og udbredelsesaktiviteter. 
(16)     For at opnå den størst mulige
virkning skal fællesforetagendet for biobaserede industrier udvikle tætte
synergier med andre EU-programmer inden for områder som uddannelse, miljø,
konkurrenceevne og SMV'er samt med fondene inden for samhørighedspolitikken og
politikken for udvikling af landdistrikter, der specifikt kan bidrage til at
styrke den nationale og regionale forsknings- og innovationskapacitet i
forbindelse med intelligente specialiseringsstrategier. 
(17)     EU og BIC bør være stiftende
medlemmer af fællesforetagendet for BBI. 
(18)     Der bør fastsættes
bestemmelser for fællesforetagendet for BBI's organisation og drift i dets
vedtægter som en del af denne forordning. 
(19)     BIC har skriftligt givet
udtryk for, at man er indforstået med videreførelsen af forskningsaktiviteterne
på området for fællesforetagendet for BBI inden for en struktur, der er
velegnet til et offentlig-privat partnerskab. Det vil være hensigtsmæssigt, at
BIC tiltræder vedtægterne i bilaget til denne forordning ved at underskrive et
støttebrev. 
(20)     For at nå sine mål skal
fællesforetagendet for BBI yde økonomisk støtte, hovedsageligt i form af
tilskud på baggrund af åbne indkaldelser af konkurrerende forslag.
(21)     Bidrag fra de private
medlemmer bør ikke være begrænset til fællesforetagendet for BBI's administrative
omkostninger og den samfinansiering, der kræves for at gennemføre forsknings-
og innovationsaktioner, som støttes af fællesforetagendet for BBI. 
(22)     Deres bidrag bør også vedrøre
yderligere aktiviteter, der skal gennemføres af de private medlemmer som
fastlagt i en supplerende aktivitetsplan. For at få et ordentligt overblik over
løftestangseffekten bør disse supplerende aktiviteter vedrøre bidrag til det
bredere fælles teknologiinitiativ vedrørende biobaserede industrier.
(23)     Deltagelse i indirekte aktioner,
som støttes af fællesforetagendet for BBI, skal ske i overensstemmelse med
Europa-Parlamentets og Rådets forordning (EU) nr. … /2013 af … 2013 om reglerne
for deltagelse og formidling i "Horisont 2020 – rammeprogram for forskning
og innovation (2014-2020)"[26].

(24)     EU's økonomiske bidrag til
fællesforetagendet for BBI skal forvaltes i overensstemmelse med princippet om
forsvarlig økonomisk forvaltning og de relevante bestemmelser om indirekte
forvaltning, der er fastsat i forordning (EU, Euratom) nr. 966/2012 og
Kommissionens delegerede forordning (EU) nr. 1268/2012 af 29. oktober 2012 om
gennemførelsesbestemmelser til forordning (EU, Euratom) nr. 966/2012[27]. 
(25)     Revisioner hos modtagere af
EU-midler i henhold til nærværende forordning skal foretages på en sådan måde,
at den administrative byrde mindskes i overensstemmelse med forordning (EU) nr.
[…]/2013 [Horisont 2020-rammeprogram].
(26)     De finansielle interesser hos
EU og de øvrige medlemmer af fællesforetagendet for BBI bør beskyttes gennem
passende foranstaltninger under hele udgiftscyklussen, herunder ved
forebyggelse, afsløring og efterforskning af uregelmæssigheder, tilbagesøgning
af midler, der er gået tabt, udbetalt uretmæssigt eller anvendt forkert, og –
efter omstændighederne – med administrative og økonomiske sanktioner i
overensstemmelse med forordning (EU, Euratom) nr. 966/2012.
(27)     Kommissionens interne revisor
bør udøve de samme beføjelser over for fællesforetagendet for BBI som dem, han
er tillagt over for Kommissionen. 
(28)     I overensstemmelse med artikel
287, stk. 1, i traktaten kan oprettelsesakten for organer, kontorer eller
agenturer, der er oprettet af EU, udelukke revision af regnskaberne vedrørende
alle indtægter og udgifter for disse organer, kontorer eller agenturer fra Revisionsrettens
side. I overensstemmelse med artikel 60, stk. 5, i forordning (EU, Euratom) nr.
966/2012 skal regnskaberne hos organer, der er oprettet i henhold til artikel
209 i forordning (EU, Euratom) nr. 966/2012 revideres af et uafhængigt
revisionsorgan, som skal afgive en udtalelse om bl.a., hvorvidt regnskaberne
giver et retvisende billede, og hvorvidt de underliggende transaktioner er
lovlige og formelt korrekte. For at undgå gentagne revisioner af regnskaberne
er det berettiget, at fællesforetagendet for BBI's regnskaber ikke bør
revideres af Revisionsretten.
(29)     For at lette dets etablering
bør Kommissionen have ansvaret for oprettelsen og den indledende drift af
fællesforetagendet for BBI, indtil det har operativ kapacitet til at gennemføre
sit eget budget.
(30)     I overensstemmelse med
nærhedsprincippet og proportionalitetsprincippet som fastsat i artikel 5 i
traktaten om Den Europæiske Union kan målene for fællesforetagendet for BBI med
hensyn til at styrke industriel forskning og innovation i hele EU ikke i
tilstrækkelig grad opfyldes af medlemsstaterne, og de kan således bedre
opfyldes på EU-plan for at undgå dobbeltarbejde, fastholde kritisk masse og
sikre, at den offentlige finansiering udnyttes optimalt. Nærværende forordning
begrænser sig til det nødvendige minimum for at nå disse mål og går ikke ud
over, hvad der er nødvendigt herfor —
VEDTAGET DENNE FORORDNING:
Artikel 1
Oprettelse
1.           Med henblik på gennemførelsen
af det fælles teknologiinitiativ for biobaserede industrier oprettes der herved
et fællesforetagende (i det følgende benævnt "fællesforetagendet for
BBI"), jf. traktatens artikel 187, for perioden fra den 1. januar 2014 til
den 31. december 2024.
2.           Fællesforetagendet for BBI er
det organ, der varetager gennemførelsen af et offentlig-privat partnerskab som
omhandlet i artikel 209 i Europa-Parlamentets og Rådets forordning (EU,
Euratom) nr. 966/2012[28].

3.           Fællesforetagendet for BBI
har status som juridisk person. Det har i hver af medlemsstaterne den mest
vidtgående rets- og handleevne, som disse medlemsstaters lovgivning tillægger
juridiske personer. Det kan i særdeleshed erhverve og afhænde fast ejendom og
løsøre og optræde som part i en retssag.
4.           Fællesforetagendet for BBI
har hjemsted i Bruxelles, Belgien.
5.           Fællesforetagendet for BBI's
vedtægter er fastlagt i bilaget.
Artikel 2
Målsætninger
Fællesforetagendet for BBI har følgende
målsætninger:
a)           at bidrage til gennemførelsen af
Europa-Parlamentets og Rådets forordning (EU) nr. …/2013 af … 2013 om
oprettelse af Horisont 2020-rammeprogrammet, navnlig del ... i Rådets afgørelse
…/2013/EU af … 2013 om oprettelse af særprogrammet Horisont 2020 
b)           at bidrage til målsætningerne for
det fælles teknologiinitiativ for biobaserede industrier om en mere
ressourceeffektiv og bæredygtig lavemissionsøkonomi og til stigende økonomisk
vækst og beskæftigelse, navnlig i landdistrikterne, ved at udvikle bæredygtige
og konkurrencedygtige biobaserede industrier i Europa baseret på avancerede
bioraffinaderier, der skaffer deres biomasse på en bæredygtig måde, og navnlig
at:
c)           demonstrere teknologier, der giver
mulighed for at skabe nye kemiske byggesten, nye materialer og nye
forbrugerprodukter af europæisk biomasse, som erstatter behovet for
fossilbaserede rå- og hjælpestoffer
d)           udvikle forretningsmodeller, der
integrerer økonomiske aktører i hele værdikæden lige fra levering af biomasse
til bioraffinaderier til forbrugere af biobaserede materialer, kemikalier og
brændstoffer, herunder gennem etablering af nye samspil på tværs af sektorer og
støtte til klynger på tværs af brancher 
e)           etablering af
flagskibs-bioraffinaderier, der anvender teknologier og forretningsmodeller til
biobaserede materialer, kemikalier og brændstoffer og demonstrerer omkostnings-
og resultatforbedringer på niveauer, der kan sammenlignes med fossilbaserede
alternativer.
Artikel 3
EU's finansielle bidrag
1.           Det maksimale EU-bidrag,
herunder EFTA-bevillinger, til fællesforetagendet for BBI til dækning af
administrative omkostninger og driftsomkostninger udgør 1 000 mio.
EUR. Det finansielle bidrag betales gennem de relevante bevillinger på EU's
almindelige budget til særprogrammet Horisont 2020 med henblik på gennemførelse
af Horisont 2020-rammeprogrammet i overensstemmelse med artikel 58, stk. 1,
litra c), nr. iv), og artikel 60 og 61 i forordning (EU, Euratom) nr. 966/2012
for organer som omhandlet i artikel 209 i samme forordning.
2.           De nærmere bestemmelser for
EU's finansielle bidrag fastlægges i en delegeringsaftale og årlige aftaler om
overførsel af midler, som indgås mellem Kommissionen på EU's vegne og
fællesforetagendet for BBI.
3.           Den under stk. 2 omhandlede
delegeringsaftale vedrører de elementer, der er fastsat i artikel 58, stk. 3,
og artikel 60 og 61 i forordning (EU, Euratom) nr. 966/2012 og i artikel 40 i
Kommissionens delegerede forordning (EU) nr. 1268/2012 samt bl.a. følgende:
a)      kravene til fællesforetagendet for BBI's
bidrag med hensyn til de relevante effektivitetsindikatorer som omhandlet i
bilag II til afgørelse nr. …/EU [særprogrammet til gennemførelse af Horisont
2020-rammeprogrammet]
b)      kravene til fællesforetagendet for BBI's
bidrag i lyset af den overvågning, som er omhandlet i bilag III til afgørelse
(EU) nr. … [særprogrammet til gennemførelse af Horisont 2020-rammeprogrammet]
c)      de specifikke effektivitetsindikatorer
med relation til fællesforetagendet for BBI's funktionsmåde
d)      aftalerne vedrørende tilvejebringelse af
de data, der er nødvendige for at sikre, at Kommissionen kan opfylde sine
forpligtelser med hensyn til formidling og rapportering
e)      brug af menneskelige ressourcer og
ændringer med hensyn til disse, navnlig ansættelse ud fra funktionsgruppe,
lønklasse og kategori, omklassificering og eventuelle ændringer af antallet af
medarbejdere.
Artikel 4
Bidrag fra andre medlemmer end EU
1.           De andre medlemmer af
fællesforetagendet for BBI end EU sørger for, at de oprettende enheder yder et
samlet bidrag på mindst 2 800 mio. EUR i løbet af den i artikel 1
fastsatte periode.
2.           Det i stk. 1 omtalte bidrag
består af følgende:
a)      bidrag til fællesforetagendet for BBI som
fastlagt i punkt 12.2, punkt 12.3b og punkt 12.3c i vedtægterne i bilaget
b)      bidrag i naturalier på mindst 1 800
mio. EUR i løbet af den periode, der er fastsat i artikel 1, fra de andre
medlemmer end EU eller deres oprettende medlemmer. Disse bidrag består af de
omkostninger, som de er blevet påført ved gennemførelsen af supplerende
aktiviteter, der ikke er omfattet af fællesforetagendet for BBI's arbejdsplan,
og som bidrager til at nå målsætningerne for det fælles teknologiinitiativ
vedrørende BBI. Andre EU-finansieringsprogrammer kan yde støtte til dækning af
disse omkostninger i overensstemmelse med de gældende bestemmelser og
procedurer. I så fald må EU-finansieringen ikke træde i stedet for bidragene i
naturalier fra de andre medlemmer end EU eller deres oprettende enheder.
De i underpunkt b omhandlede omkostninger er ikke
berettiget til økonomisk støtte fra fællesforetagendet for BBI. De tilsvarende
aktiviteter skal fastlægges i en årlig supplerende aktivitetsplan, hvori den
anslåede værdi af disse bidrag skal anføres.
3.           De andre medlemmer af
fællesforetagendet for BBI end EU rapporterer senest den 31. januar hvert år
til bestyrelsen for fællesforetagendet for BBI om værdien af de i stk. 2
omhandlede bidrag, som er ydet i hvert af de foregående regnskabsår.
4.           Med henblik på at vurdere de
bidrag, som er omhandlet i stk. 2, underpunkt b, og punkt 12.3c i vedtægterne i
bilaget, fastslås omkostningerne i henhold til de pågældende enheders
sædvanlige regnskabspraksis ud fra de gældende internationale bogførings- og
regnskabsstandarder. Omkostningerne attesteres af en uafhængig ekstern revisor,
som udnævnes af den pågældende enhed. Vurderingen af bidragene skal
kontrolleres af fællesforetagendet for BBI. Hvis der fortsat findes usikkerhed,
kan det revideres af fællesforetagendet for BBI.
5.           Kommissionen kan afslutte,
gradvist nedsætte eller indstille EU's finansielle bidrag til
fællesforetagendet for BBI eller udløse den afviklingsprocedure, som er
omhandlet i punkt 20.2, i vedtægterne i bilaget, hvis de pågældende medlemmer
eller deres oprettende enheder ikke yder de i stk. 2 omhandlede bidrag, kun
yder dem delvist eller yder dem sent.
Artikel 5
Finansielle bestemmelser
Fællesforetagendet for BBI vedtager særlige
finansielle bestemmelser i overensstemmelse med artikel 209 i forordning (EU,
Euratom) nr. 966/2012 og forordning (EU) nr. … [delegeret forordning om
finansforordningsmodellen for OPP'er].
Artikel 6
Personale
1.           Vedtægten for tjenestemænd i
EU og ansættelsesvilkårene for de øvrige ansatte i EU som fastlagt i Rådets
forordning (EØF, Euratom, EKSF) nr. 259/68[29]
samt de efter fælles aftale mellem EU-institutionerne vedtagne
gennemførelsesordninger til disse bestemmelser gælder for fællesforetagendet
for BBI's ansatte. 
2.           Bestyrelsen udøver med hensyn
til fællesforetagendet for BBI's personale de beføjelser, som vedtægten for
tjenestemænd tillægger ansættelsesmyndigheden, og som ansættelsesvilkårene for
de øvrige ansatte i EU tillægger den myndighed, der har kompetence til at indgå
ansættelseskontrakter (herefter benævnt
"ansættelsesmyndighedsbeføjelser").
I overensstemmelse med vedtægtens artikel 110
vedtager bestyrelsen i medfør af artikel 2, stk. 1, i vedtægten og artikel
6 i ansættelsesvilkårene for de øvrige ansatte i EU en afgørelse om at delegere
de relevante beføjelser som ansættelsesmyndighed til den administrerende
direktør og opstiller betingelserne for at suspendere denne delegation af
beføjelser. Den administrerende direktør har bemyndigelse til at uddelegere
disse beføjelser.
Under helt særlige omstændigheder kan bestyrelsen
ved en beslutning midlertidigt suspendere de ansættelsesmyndighedsbeføjelser,
der er uddelegeret til den administrerende direktør, og de beføjelser, denne
måtte have uddelegeret, og selv udøve dem eller uddelegere dem til et af sine
medlemmer eller en anden ansat hos fællesforetagendet end den administrerende
direktør.
3.           Bestyrelsen vedtager passende
gennemførelsesbestemmelser til vedtægten og ansættelsesvilkårene for de øvrige
ansatte i EU i overensstemmelse med vedtægtens artikel 110.
4.           Personaleressourcerne
fastlægges i fællesforetagendet for BBI's stillingsfortegnelse med angivelse af
antallet af midlertidige stillinger for hver funktionsgruppe og lønklasse samt
antallet af kontraktansatte udtrykt i fuldtidsækvivalenter i tråd med dets
årlige budget.
5.           Personalet hos
fællesforetagendet for BBI består af midlertidigt ansatte og kontraktansatte.
6.           Fællesforetagendet for BBI
afholder alle personaleudgifter.
Artikel 7
Udstationerede nationale eksperter og praktikanter
1.           Fællesforetagendet for BBI
kan gøre brug af udstationerede nationale eksperter og praktikanter, som ikke
er ansat af fællesforetagendet. Antallet af udstationerede nationale eksperter
udtrykt i fuldtidsækvivalenter skal lægges til de oplysninger om personale, der
er omhandlet i artikel 6, stk. 4, i nærværende forordning i tråd med det årlige
budget.
2.           Bestyrelsen vedtager en
beslutning, som fastlægger bestemmelser om udstationering af nationale
eksperter til fællesforetagendet for BBI og om brug af praktikanter.
Artikel 8
Privilegier og immuniteter
Protokollen om EU's privilegier og immuniteter
gælder for fællesforetagendet for BBI og dets personale.
Artikel 9
Fællesforetagendet for BBI's ansvar
1.           Fællesforetagendet for BBI's
ansvar i kontraktforhold er underlagt de relevante kontraktlige bestemmelser og
den lovgivning, der gælder for den pågældende aftale, beslutning eller
kontrakt.
2.           For så vidt angår ansvar uden
for kontraktforhold, skal fællesforetagendet for BBI i overensstemmelse med de
almindelige retsgrundsætninger, medlemsstaterne har til fælles, erstatte
skader, som dets ansatte har forvoldt under udøvelsen af deres hverv.
3.           Fællesforetagendet for BBI's
udbetalinger som følge af et erstatningsansvar som omhandlet i stk. 1 og 2
samt omkostninger og udgifter i denne forbindelse anses for udgifter for
fællesforetagendet for BBI og afholdes af fællesforetagendet for BBI's
ressourcer.
4.           Fællesforetagendet for BBI
har alene ansvaret for sine forpligtelser.
Artikel 10
Domstolens kompetence og lovvalg 
1.           Domstolen har kompetence i
henhold til de i traktaten fastsatte betingelser og i følgende tilfælde:
a)      ved enhver tvist mellem medlemmerne, som
vedrører nærværende forordnings genstand
b)      i henhold til eventuelle
voldgiftsbestemmelser i aftaler, beslutninger eller kontrakter indgået af
fællesforetagendet for BBI
c)      tvister vedrørende erstatning for skader,
fællesforetagendet for BBI's ansatte har forvoldt under udøvelsen af deres
hverv
d)      ved enhver tvist mellem
fællesforetagendet for BBI og dets ansatte inden for de grænser og på de
betingelser, der er fastlagt i vedtægten for tjenestemænd i EU og
ansættelsesvilkårene for de øvrige ansatte i EU.
2.           Med hensyn til anliggender,
som ikke er omfattet af nærværende forordning eller af andre retsakter i
EU-lovgivningen, gælder lovgivningen i den stat, hvor fællesforetagendet for
BBI er hjemmehørende.
Artikel 11
Evaluering
1.           Senest den 31. december 2017
foretager Kommissionen en foreløbig evaluering af fællesforetagendet for BBI.
Kommissionen meddeler konklusionerne fra evalueringen forsynet med sine
bemærkninger hertil til Europa-Parlamentet og Rådet senest den 30. juni 2018. 
2.           På baggrund af konklusioner
fra den foreløbige evaluering som omhandlet i stk. 1 kan Kommissionen handle i
overensstemmelse med artikel 4, stk. 5, eller træffe andre passende
foranstaltninger.
3.           Inden for et halvt år efter
afviklingen af fællesforetagendet for BBI, dog ikke senere end to år efter
udløsningen af afviklingsproceduren som omhandlet i punkt 20 i vedtægterne i
bilaget, foretager Kommissionen en endelig evaluering af fællesforetagendet for
BBI. Resultaterne af denne endelige evaluering forelægges Europa-Parlamentet og
Rådet.
Artikel 12
Decharge
1.           Decharge for gennemførelsen
af budgettet gives med hensyn til EU's bidrag til fællesforetagendet for BBI
som en del af Europa-Parlamentets decharge, efter henstilling fra Rådet, til
Kommissionen i overensstemmelse med den procedure, der er fastlagt i traktatens
artikel 319.
2.           Fællesforetagendet for BBI
samarbejder fuldt ud med de institutioner, der inddrages i dechargeproceduren,
og fremlægger alle nødvendige yderligere oplysninger. I denne forbindelse kan
foretagendet blive anmodet om at være repræsenteret på møder med de relevante
institutioner eller organer og bistå Kommissionens ved delegation bemyndigede
anvisningsberettigede.
Artikel 13
Efterfølgende revisioner
1.           Efterfølgende revisioner af
udgifter til indirekte aktioner foretages af fællesforetagendet for BBI i
overensstemmelse med artikel 23 i forordning (EU) nr. … [Horisont
2020-rammeprogrammet] som led i de indirekte aktioner under Horisont
2020-rammeprogrammet.
2.           For at sikre sammenhæng kan
Kommissionen beslutte at foretage de i stk. 1 omhandlede revisioner. 
Artikel 14
Beskyttelse af medlemmernes finansielle interesser
1.           Med forbehold af punkt 16.4 i
vedtægterne i bilaget giver fællesforetagendet for BBI Kommissionens personale
og andre personer, som det har godkendt, samt Revisionsretten adgang til dets
kontorlokaler og alle relevante oplysninger, herunder i elektronisk form, i det
omfang det er nødvendigt for at udføre deres revisioner.
2.           Det Europæiske Kontor for
Bekæmpelse af Svig (OLAF) kan foretage undersøgelser, herunder kontroller og
inspektioner på stedet, i overensstemmelse med de bestemmelser og procedurer,
der er fastlagt i Europa-Parlamentets og Rådets forordning (EF) nr. 1073/1999
af 25. maj 1999 om undersøgelser, der foretages af Det Europæiske Kontor for
Bekæmpelse af Svig (OLAF)[30],
og Rådets forordning (Euratom, EF) nr. 2185/96 af 11. november 1996 om
Kommissionens kontrol og inspektion på stedet med henblik på beskyttelse af De
Europæiske Fællesskabers finansielle interesser mod svig og andre
uregelmæssigheder[31],
for at fastslå, om der har været svig, korruption eller anden ulovlig
aktivitet, som har påvirket EU's finansielle interesser, i forbindelse med en
aftale, beslutning eller kontrakt, hvor der er ydet støtte i henhold til
nærværende forordning.
3.           Med forbehold af stk. 1 og 2
skal kontrakter, aftaler og beslutninger, der fremkommer ved gennemførelsen af
denne forordning, indeholde bestemmelser, som udtrykkeligt giver Kommissionen,
fællesforetagendet for BBI, Revisionsretten og OLAF beføjelse til at gennemføre
sådanne revisioner og undersøgelser i overensstemmelse med deres respektive
beføjelser.
4.           Fællesforetagendet for BBI
sikrer, at dets medlemmers finansielle interesser er tilstrækkeligt beskyttet
ved at udføre eller foranledige egnede interne og eksterne kontroller.
5.           Fællesforetagendet for BBI
tiltræder den interinstitutionelle aftale af 25. maj 1999 mellem
Europa-Parlamentet, Rådet og Kommissionen om de interne undersøgelser, der
foretages af OLAF[32].
Fællesforetagendet for BBI træffer de fornødne foranstaltninger for at lette
OLAF's arbejde med interne undersøgelser.
Artikel 15
Fortrolighed
Med forbehold af artikel 16 sikrer
fællesforetagendet for BBI beskyttelsen af følsomme oplysninger, hvis
offentliggørelse kan skade dets medlemmers interesser eller interesserne hos
deltagere i fællesforetagendet for BBI's aktiviteter.
Artikel 16
Gennemsigtighed
1.           Europa-Parlamentets og Rådets
forordning (EF) nr. 1049/2001 om aktindsigt i Europa-Parlamentets, Rådets og
Kommissionens dokumenter[33]
gælder for de dokumenter, som beror hos fællesforetagendet for BBI.
2.           Fællesforetagendet for BBI's
bestyrelse kan vedtage de praktiske gennemførelsesbestemmelser til forordning
(EF) nr. 1049/2001.
3.           Med forbehold af artikel 10
kan beslutninger, som fællesforetagendet for BBI træffer i medfør af artikel 8
i forordning (EF) nr. 1049/2001, påklages til Ombudsmanden i henhold til de
betingelser, der er fastlagt i traktatens artikel 228.
Artikel 17
Regler for deltagelse og formidling
Bestemmelserne i forordning (EU) nr. … [om
reglerne for deltagelse og formidling i Horisont 2020] gælder for de aktioner,
der finansieres af fællesforetagendet for BBI. I henhold til samme forordning
betragtes fællesforetagendet for BBI som et finansieringsorgan, og det yder
økonomisk støtte til indirekte aktioner som fastsat i punkt 1 i vedtægterne i
bilaget.
Artikel 18
Støtte fra værtsstaten
Der kan indgås en administrativ aftale mellem
fællesforetagendet for BBI og den stat, hvor det har hjemsted, angående
privilegier og immuniteter og anden støtte, som denne stat skal yde
fællesforetagendet for BBI.
Artikel 19
Forudsætninger
1.           Kommissionen har ansvaret for
oprettelsen og den indledende drift af fællesforetagendet for BBI, indtil det
har operationel kapacitet til at gennemføre sit eget budget. Kommissionen
gennemfører i overensstemmelse med EU-retten alle nødvendige foranstaltninger i
samarbejde med andre medlemmer og med inddragelse af de kompetente organer i
fællesforetagendet for BBI.
2.           Med henblik herpå 
a)      kan Kommissionen, indtil den
administrerende direktør påbegynder sit arbejde efter at være blevet udnævnt af
bestyrelsen i overensstemmelse med punkt 8 i bilaget, udpege en tjenestemand
fra Kommissionen, der kan fungere som midlertidig administrerende direktør og
udføre de opgaver, som er overdraget den administrerende direktør, der kan
bistås af et begrænset antal tjenestemænd fra Kommissionen
b)      udøver den midlertidige direktør som en
undtagelse fra artikel 6, stk. 2, i denne forordning beføjelserne som
ansættelsesmyndighed
c)      kan Kommissionen udpege et begrænset
antal af sine tjenestemænd midlertidigt.
3.           Den midlertidige administrerende
direktør kan anvise alle betalinger, som er omfattet af bevillingerne i
fællesforetagendet for BBI's årlige budget, når bestyrelsen har godkendt dem,
og kan indgå kontrakter, beslutninger og aftaler, herunder
ansættelseskontrakter, når fællesforetagendet for BBI's stillingsfortegnelse er
vedtaget.
4.           Den midlertidige
administrerende direktør skal efter aftale med den administrerende direktør for
fællesforetagendet for BBI og på betingelse af bestyrelsens godkendelse
fastlægge den dato, hvor fællesforetagendet for BBI har beføjelser til at
gennemføre sit eget budget. Fra denne dato afholder Kommissionen sig fra at
indgå forpligtelser og foretage betalinger for aktiviteterne vedrørende
fællesforetagendet for BBI.
Artikel 20
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Denne
forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den […].
                                                                       For
Rådet
                                                                       Formanden
BILAG
FÆLLESFORETAGENDET FOR BBI'S VEDTÆGTER
1 –
Opgaver
Fællesforetagendet for BBI skal udføre
følgende opgaver:
a)           sikre, at det fælles
teknologiinitiativ om biobaserede industrier oprettes og forvaltes på en
bæredygtig måde
b)           tilvejebringe de nødvendige
offentlige og private ressourcer
c)           etablere og udvikle et tæt og
langsigtet samarbejde mellem EU, industrien og de øvrige interessenter
d)           sikre effektiviteten af det fælles
teknologiinitiativ om biobaserede industrier
e)           nå den kritiske masse for
forskningsindsatsen for at kunne gå i gang med et langsigtet program
f)            overvåge fremskridtene med hensyn
til at nå målene for fællesforetagendet for BBI
g)           yde økonomisk støtte til indirekte
forsknings- og innovationsaktioner, hovedsageligt i form af tilskud
h)           informations-, kommunikations-,
udnyttelses- og formidlingsaktiviteter ved anvendelse af bestemmelserne i
artikel 22 i forordning (EU) nr. …/2013 [Horisont 2020-rammeprogrammet]
i)            enhver anden opgave, som er
nødvendig for at nå de målsætninger, der er fastsat i artikel 2 i denne
forordning.
2 –
Medlemmer
1.           Fællesforetagendet for BBI
består af følgende medlemmer:
a)      EU, repræsenteret ved Kommissionen 
b)      ved accept af disse vedtægter gennem et
støttebrev oprettes Bio-based Industries Consortium Aisbl (i det følgende betegnet
BIC), en almennyttig organisation oprettet i henhold til belgisk lovgivning
(registreringsnummer: 0521-857-822), med permanent kontor i Bruxelles, Belgien.
3 –
Ændringer af medlemskab
1.           Forudsat at den bidrager til
den i punkt 12 i disse vedtægter omhandlede finansiering med henblik på at nå
fællesforetagendet for BBI's målsætninger, der er fastsat i artikel 2 i denne
forordning, og accepterer vedtægterne for fællesforetagendet for BBI, kan
enhver juridisk enhed, som direkte eller indirekte støtter forskning og
innovation i en medlemsstat eller i et land, der er associeret med Horisont
2020-rammeprogrammet, ansøge om at blive medlem af fællesforetagendet for BBI.
2.           Enhver ansøgning om at blive
medlem af fællesforetagendet for BBI skal indgives til bestyrelsen og ledsages
af et forslag om at tilpasse bestyrelsens sammensætning som fastsat i punkt 5.
3.           Bestyrelsen vurderer
ansøgningen under hensyntagen til ansøgerens relevans og potentielle merværdi
med hensyn til at nå fællesforetagendet for BBI's målsætninger. Derefter
træffer den beslutning om ansøgningen.
4.           Ethvert medlem kan opsige sit
medlemskab af fællesforetagendet for BBI. Opsigelsen træder uigenkaldeligt i
kraft, seks måneder efter at de øvrige medlemmer er underrettet herom. Det
tidligere medlem løses derefter fra alle forpligtelser bortset fra
forpligtelser, som fællesforetagendet for BBI har godkendt eller påtaget sig,
før medlemskabet er opsagt.
5.           Medlemskab af
fællesforetagendet for BBI kan ikke overdrages til en tredjepart uden
forudgående samtykke fra bestyrelsen.
6.           Fællesforetagendet for BBI
skal umiddelbart efter enhver ændring af medlemskabet i henhold til denne
bestemmelse på sit websted offentliggøre en opdateret liste over medlemmer af
fællesforetagendet for BBI og den dato, hvor en sådan ændring træder i kraft.
4 –
Fællesforetagendet for BBI's organisation
1.           Fællesforetagendet for BBI
har følgende organer: 
a)      bestyrelsen
b)      den administrerende direktør
c)      det videnskabelige udvalg
d)      gruppen af repræsentanter for
BBI-staterne.
2.           Det videnskabelige udvalg og
gruppen af repræsentanter for BBI-staterne er rådgivningsorganer for
fællesforetagendet for BBI.
5 –
Bestyrelsens sammensætning
1.           Bestyrelsen består af
følgende medlemmer: 
–              
fem repræsentanter for Kommissionen 
–              
fem repræsentanter for de private medlemmer, hvoraf
mindst én skal være repræsentant for en lille eller mellemstor virksomhed.
6 –
Bestyrelsens arbejde
1.           Kommissionen har 50 % af
stemmerettighederne. Kommissionens stemme er udelelig. De private medlemmer har
et lige antal stemmer. Medlemmerne gør deres yderste for at nå til enighed. I
mangel af enighed træffer bestyrelsen sine beslutninger med et flertal på
mindst 75 % af alle stemmer, herunder fraværende medlemmers stemmer.
2.           Bestyrelsen vælger sin
formand for en periode på to år.
3.           Bestyrelsen afholder ordinært
møde to gange om året. Den kan afholde ekstraordinære møder på opfordring fra
Kommissionen eller et flertal af repræsentanterne for de private medlemmer
eller på formandens foranledning. Formanden indkalder til bestyrelsesmøderne,
og de afholdes almindeligvis på fællesforetagendet for BBI's hjemsted.
Direktøren har ret til at deltage i
forhandlingerne, men har ikke stemmeret. 
Formanden for gruppen af repræsentanter for
BBI-staterne har ret til at deltage i bestyrelsens møder som observatør.
Bestyrelsen kan fra sag til sag indbyde andre
personer til at deltage i dens møder som observatører, navnlig repræsentanter
for regionale myndigheder i EU og repræsentanter for civilsamfundet.
Medlemmernes repræsentanter er ikke personligt
ansvarlige for de handlinger, som de har foretaget i deres egenskab af
repræsentanter i bestyrelsen.
Bestyrelsen vedtager selv sin forretningsorden.
7 –
Bestyrelsens opgaver
1.           Bestyrelsen har det
overordnede ansvar for fællesforetagendet for BBI's strategiske orientering og
operationer og fører tilsyn med gennemførelsen af dets aktiviteter.
2.           Bestyrelsen har navnlig til
opgave at:
a)      vurdere, godtage eller afvise ansøgninger
om nyt medlemskab i overensstemmelse med punkt 3
b)      træffe afgørelse om ophævelse af
medlemskab af fællesforetagendet for BBI, hvis et medlem ikke opfylder sine
forpligtelser
c)      vedtage fællesforetagendet for BBI's
finansielle bestemmelser i overensstemmelse med artikel 5 i denne forordning
d)      vedtage fællesforetagendet for BBI's
årlige budget, herunder stillingsfortegnelsen med angivelse af antallet af
midlertidige stillinger i hver funktionsgruppe og lønklasse samt antallet af
kontraktansatte og udstationerede nationale eksperter udtrykt i
fuldtidsækvivalenter
e)      udøve ansættelsesmyndighedsbeføjelserne i
henseende til personalet i overensstemmelse med artikel 6, stk. 2, i denne
forordning
f)       udpege og afskedige den administrerende
direktør, forlænge dennes mandat, yde vejledning til vedkommende og føre tilsyn
med vedkommendes indsats
g)      godkende programkontorets organisatoriske
opbygning som omhandlet i punkt 9.5 efter henstilling fra den administrerende
direktør
h)      godkende den årlige arbejdsplan og de
tilhørende anslåede udgifter på forslag af den administrerende direktør efter
samråd med det videnskabelige udvalg og gruppen af repræsentanter for
BBI-staterne
i)       godkende den årlige supplerende
aktivitetsplan som omhandlet i artikel 4, stk. 2, litra b), i denne forordning
på basis af et forslag fra de private medlemmer og efter om nødvendigt at have
ført samråd med en ad hoc-rådgivningsgruppe
j)       godkende årsregnskabet
k)      godkende den årlige aktivitetsrapport,
herunder de tilhørende udgifter
l)       sørge for etablering, hvis det er
passende, af en intern revisionsfunktion for fællesforetagendet for BBI
m)     godkende indkaldelserne og, hvis det er
relevant, de tilhørende bestemmelser om procedurer for indsendelse, evaluering,
udvælgelse og tildeling
n)      godkende fortegnelsen over aktioner, der
er udvalgt til at modtage støtte
o)      etablere fællesforetagendet for BBI's
kommunikationspolitik efter henstilling fra den administrerende direktør
p)      etablere gennemførelsesbestemmelser i
tråd med artikel 6, stk. 3, i denne forordning, hvis det er hensigtsmæssigt
q)      fastsætte bestemmelser om udstationering
af nationale eksperter hos fællesforetagendet for BBI og brug af praktikanter i
tråd med artikel 7 i denne forordning, hvis det er hensigtsmæssigt 
r)       etablere rådgivende grupper i tillæg til
fællesforetagendet for BBI's organer, hvis det er hensigtsmæssigt
s)       forelægge Kommissionen enhver anmodning
om ændring af denne forordning, som foreslås af ethvert medlem af
fællesforetagendet for BBI, hvis det er hensigtsmæssigt
t)       påtage sig ansvaret for enhver opgave,
der ikke specifikt tildeles et af fællesforetagendet for BBI's organer, og som
bestyrelsen kan tildele et af disse organer.
8 –
Ansættelse eller afsættelse af den administrerende direktør samt forlængelse af
dennes mandatperiode
1.           Den administrerende direktør
udnævnes af bestyrelsen ud fra en liste over kandidater, som Kommissionen
foreslår på baggrund af en åben og gennemsigtig udvælgelsesprocedure.
Kommissionen inddrager repræsentanter for de andre medlemmer af
fællesforetagendet for BBI i udvælgelsesproceduren, hvis det er hensigtsmæssigt.

Der skal navnlig
sikres en hensigtsmæssig repræsentation af de andre medlemmer af
fællesforetagendet for BBI i den fase af udvælgelsesproceduren, hvor der
foretages en foreløbig udvælgelse. Med henblik herpå udpeger de private
medlemmer efter gensidig aftale en repræsentant og en observatør på
bestyrelsens vegne. 
2.           Den administrerende direktør
ansættes midlertidigt i fællesforetagendet for BBI i henhold til punkt a) i
artikel 2 i ansættelsesvilkårene for de øvrige ansatte i EU.
Ved indgåelsen af aftalen med den administrerende
direktør repræsenteres fællesforetagendet for BBI af formanden for bestyrelsen.
3.           Den administrerende direktørs
mandat er på tre år. Efter denne periode foretager Kommissionen en vurdering af
den administrerende direktørs indsats og fællesforetagendet for BBI's kommende
opgaver og udfordringer, idet den inddrager de private medlemmer efter behov.
4.           Bestyrelsen kan forlænge den
administrerende direktørs ansættelsesperiode én gang efter forslag fra
Kommissionen, der tager udgangspunkt i den i stk. 3 omhandlede evaluering, dog
højst for en periode på fire år.
5.           En administrerende direktør,
hvis mandat er blevet forlænget, kan ikke deltage i endnu en
udvælgelsesprocedure til samme stilling ved udløbet af den samlede periode.
6.           Den administrerende direktør
kan kun afskediges efter beslutning truffet af bestyrelsen på forslag af
Kommissionen med inddragelse af de private medlemmer efter behov.
9 – Den
administrerende direktørs opgaver
1.           Direktøren er ansvarlig for
den daglige ledelse af fællesforetagendet for BBI i overensstemmelse med
bestyrelsens afgørelser.
2.           Den administrerende direktør
er fællesforetagendet for BBI's retlige repræsentant. Vedkommende står til
regnskab over for bestyrelsen.
3.           Den administrerende direktør
gennemfører budgettet for fællesforetagendet for BBI. 
4.           Den administrerende direktør
skal navnlig varetage følgende opgaver i fuld uafhængighed:
a)      udarbejde og med henblik på vedtagelse
forelægge bestyrelsen udkastet til det årlige budget, herunder stillingsfortegnelsen
med angivelse af antallet af midlertidige stillinger i hver funktionsgruppe og
lønklasse samt antallet af kontraktansatte og udstationerede nationale
eksperter udtrykt i fuldtidsækvivalenter
b)      udarbejde den årlige arbejdsplan med
angivelse af de tilhørende udgiftsoverslag og forelægge bestyrelsen denne med
henblik på godkendelse
c)      forelægge årsregnskabet for bestyrelsen
med henblik på godkendelse
d)      udarbejde den årlige aktivitetsrapport
med angivelse af de tilhørende udgifter og forelægge bestyrelsen denne med
henblik på godkendelse
e)      forelægge bestyrelsen fortegnelsen over
aktioner, der er udvalgt til at modtage støtte, med henblik på godkendelse
f)       underskrive aftaler og beslutninger
g)      underskrive indkøbsaftaler
h)      gennemføre fællesforetagendet for BBI's
kommunikationspolitik
i)       tilrettelægge, lede og føre tilsyn med
fællesforetagendet for BBI's drift og personale inden for de rammer, der
opstilles af bestyrelsen som fastlagt i artikel 6, stk. 2, i denne forordning
j)       etablere og opretholde et velfungerende
og effektivt internt kontrolsystem og indberette alle betydelige ændringer
heraf til bestyrelsen
k)      sikre, at der foretages risikovurdering
og risikostyring
l)       træffe enhver anden foranstaltning, der
er nødvendig for at vurdere fællesforetagendet for BBI's fremskridt med hensyn
til at nå dets målsætninger
m)     varetage alle andre opgaver, som
bestyrelsen pålægger eller uddelegerer til den administrerende direktør.
5.           Den administrerende direktør
etablerer et programkontor, som under vedkommendes ansvar skal udføre alle de
støtteopgaver, der skal varetages i kraft af denne forordning. Programkontoret
skal bemandes af fællesforetagendet for BBI's personale og navnlig varetage
følgende opgaver:
a)      yde støtte til etablering og forvaltning
af et hensigtsmæssigt regnskabssystem i overensstemmelse med fællesforetagendet
for BBI's finansielle bestemmelser
b)      administrere de indkaldelser, der er
fastlagt i den årlige arbejdsplan, og gennemføre aftalerne og beslutningerne,
herunder koordinere dem
c)      forelægge medlemmerne og de øvrige
organer i fællesforetagendet for BBI alle relevante oplysninger og yde den
støtte, der er nødvendig for, at de kan varetage deres forpligtelser samt
besvare deres konkrete anmodninger
d)      agere sekretariat for fællesforetagendet
for BBI's organer og understøtte enhver rådgivningsgruppe, som bestyrelsen
nedsætter.
10 – Det videnskabelige udvalg
1.           Det videnskabelige udvalg
skal bestå af højst 10 medlemmer. Det vælger en formand af sin midte.
2.           Medlemmerne afspejler en
ligelig repræsentation af ekspertise i verdensklasse fra akademiske kredse,
erhvervslivet, små og mellemstore virksomheder, ikkestatslige organisationer og
tilsynsmyndighederne. Det videnskabelige udvalgs medlemmer skal under ét
besidde den videnskabelige kompetence og ekspertise inden for hele det tekniske
område, der er nødvendig for at afgive anbefalinger til fællesforetagendet for
BBI på et videnskabeligt grundlag.
3.           Bestyrelsen fastlægger de
specifikke kriterier og udvælgelsesprocesser for sammensætningen af det
videnskabelige udvalg og udpeger medlemmerne. Bestyrelsen skal tage hensyn til
de mulige kandidater, som gruppen af repræsentanter for BBI-staterne foreslår.
4.           Det videnskabelige udvalg
skal udføre følgende opgaver:
a)      rådgive om de videnskabelige prioriteter,
der skal behandles i de årlige arbejdsplaner
b)      rådgive om de videnskabelige resultater,
der beskrives i den årlige aktivitetsrapport.
5.           Det videnskabelige udvalg
afholder møde mindst én gang om året. Formanden indkalder til møderne.
6.           Det videnskabelige udvalg kan
med formandens samtykke invitere andre personer til at deltage i dets møder.
7.           Det videnskabelige udvalg
vedtager selv sin forretningsorden.
11 –
Gruppen af repræsentanter for BBI-staterne
1.           Gruppen af repræsentanter for
BBI-staterne består af én repræsentant for hver medlemsstat og for hvert af de
lande, der er associeret med Horisont 2020-rammeprogrammet. Den vælger en
formand af sin midte.
2.           Gruppen af repræsentanter for
BBI-staterne mødes mindst én gang om året. Formanden indkalder til møderne. Den
administrerende direktør og bestyrelsesformanden eller deres repræsentanter
deltager i møderne.
Formanden for gruppen af repræsentanter for
BBI-staterne kan invitere andre personer til at deltage i dens møder som
observatører, navnlig repræsentanter for regionale EU-myndigheder,
repræsentanter for civilsamfundet og repræsentanter for SMV-sammenslutninger.
3.           Gruppen af repræsentanter for
BBI-staterne skal navnlig gennemgå oplysninger og fremsætte udtalelser om
følgende:
a)      programrelaterede fremskridt i
fællesforetagendet for BBI og opnåelse af dets mål
b)      opdatering af den strategiske retning
c)      forbindelser til Horisont
2020-rammeprogrammet
d)      årlige arbejdsplaner
e)      inddragelse af SMV'er.
4.           Gruppen skal også give
fællesforetagendet for BBI oplysninger om følgende emner og fungere som
grænseflade med foretagendet i forhold til disse:
a)      status for relevante nationale eller
regionale programmer for forskning og innovation og udpegelse af mulige
samarbejdsområder, bl.a. med hensyn til udbredelse af relevante teknologier
b)      særlige foranstaltninger truffet på
nationalt eller regionalt plan med hensyn til formidlingsarrangementer,
relevante tekniske workshopper og kommunikationsaktiviteter
c)      særlige foranstaltninger truffet på
nationalt eller regionalt plan med hensyn til udbredelsesaktiviteter i
forbindelse med det fælles teknologiinitiativ for biobaserede industrier.
5.           Gruppen af repræsentanter for
BBI-staterne kan på eget initiativ fremsætte henstillinger til
fællesforetagendet for BBI om anliggender af teknisk, ledelsesmæssig og
finansiel karakter, især når disse påvirker nationale eller regionale
interesser.
Fællesforetagendet for BBI underretter gruppen af
repræsentanter for BBI-staterne om sin opfølgning på sådanne henstillinger.
6.           Gruppen af repræsentanter for
BBI-staterne vedtager selv sin forretningsorden.
12 –
Finansieringskilder 
1.           Fællesforetagendet for BBI
finansieres i fællesskab af EU og de øvrige medlemmer eller deres oprettende
enheder i form af finansielle bidrag, der betales i rater, og bidrag bestående
af omkostninger, som de påføres i forbindelse med gennemførelsen af indirekte
aktioner, og som ikke refunderes af fællesforetagendet for BBI.
2.           De administrative
omkostninger ved fællesforetagendet for BBI må ikke overstige
60 mio. EUR og skal dækkes gennem finansielle bidrag, som fordeles
ligeligt mellem EU og de øvrige medlemmer på årsbasis. Hvis en del af bidraget
til de administrative omkostninger ikke anvendes, kan det stilles til rådighed
til dækning af fællesforetagendet for BBI's driftsomkostninger.
3.           Fællesforetagendet for BBI's
driftsomkostninger dækkes gennem:
a)      et finansielt bidrag fra EU
b)      et finansielt bidrag fra de andre
medlemmer end EU
c)      bidrag i naturalier fra andre medlemmer
end EU eller deres oprettende enheder bestående af de omkostninger, som de
påføres ved gennemførelsen af indirekte aktioner med fradrag af bidraget fra
fællesforetagendet for BBI og alle andre EU-bidrag til disse omkostninger.
4.           Det økonomiske bidrag til de
i stk. 3, litra b), omtalte driftsomkostninger fra andre medlemmer end EU er på
mindst 182,50 mio. EUR i den i denne forordnings artikel 1 anførte periode.
5.           De ressourcer, som
fællesforetagendet for BBI anfører i sit budget, består af følgende bidrag:
a)      medlemmernes finansielle bidrag til de
administrative omkostninger
b)      medlemmernes finansielle bidrag til
driftsomkostningerne
c)      fællesforetagendet for BBI's eventuelle
indtægter
d)      eventuelle andre finansielle bidrag,
ressourcer og indtægter.
Eventuelle renter af de bidrag, der betales til
fællesforetagendet for BBI af dets medlemmer, anses for at være
fællesforetagendets indtægter.
6.           Alle fællesforetagendet for
BBI's ressourcer og aktiviteter skal benyttes til at opfylde målene i denne
forordnings artikel 2.
7.           Fællesforetagendet for BBI
ejer alle de aktiver, som det frembringer eller får overført med henblik på at
opfylde sine mål, jf. artikel 2 i denne forordning. 
8.           Undtagen i tilfælde af
afvikling af fællesforetagendet for BBI, jf. punkt 20, foretages der ingen
udbetalinger til fællesforetagendet for BBI's medlemmer af et eventuelt
overskud i indtægterne i forhold til udgifterne.
13 –
Finansielle forpligtelser
Fællesforetagendet for BBI's finansielle
forpligtelser må ikke overstige værdien af de finansielle midler, som det har
til sin rådighed, eller som medlemmerne har afsat til dets budget.
14 –
Regnskabsår
Regnskabsåret løber fra den 1. januar til den
31. december.
15 –
Operationel og finansiel planlægning
1.           Den administrerende direktør
forelægger med henblik på vedtagelse bestyrelsen et udkast til en årlig
arbejdsplan, som skal omfatte en detaljeret plan for forsknings- og
innovationsaktiviteterne, de administrative aktiviteter og de tilhørende
udgiftsoverslag for det kommende år. Udkastet til arbejdsplanen skal også omfatte
den anslåede værdi af de bidrag, der skal ydes i henhold til punkt 12.3c. 
2.           Den årlige arbejdsplan for et
bestemt år vedtages ved udgangen af det foregående år. Den årlige arbejdsplan
gøres offentligt tilgængelig.
3.           Den administrerende direktør udarbejder
udkastet til det årlige budget for det følgende år og forelægger bestyrelsen
det med henblik på vedtagelse.
4.           Det årlige budget for et
bestemt år vedtages af bestyrelsen ved udgangen af det foregående år.
5.           Det årlige budget tilpasses
for at tage hensyn til det EU-bidrag, der fastsættes i EU's budget.
16 – Operationel og finansiel rapportering
1.           Den administrerende direktør
rapporterer årligt til bestyrelsen om varetagelsen af vedkommendes opgaver i
overensstemmelse med fællesforetagendet for BBI's finansielle bestemmelser.
Senest den 15. februar hvert år forelægger den
administrerende direktør med henblik på godkendelse bestyrelsen en årlig
aktivitetsrapport om de fremskridt, som fællesforetagendet for BBI har gjort i
det foregående kalenderår, navnlig med hensyn til den årlige arbejdsplan for
det pågældende år. Denne rapport skal bl.a. omfatte oplysninger om følgende:
a)      forsknings- og innovationsaktioner samt
andre aktioner, der er gennemført, og de tilhørende udgifter
b)      de indsendte forslag til aktioner
udspecificeret på deltagertype, såsom SMV'er, og land
c)      de aktioner, der er udvalgt til at
modtage støtte, udspecificeret på deltagertype, såsom SMV'er, og land og med
angivelse af fællesforetagendet for BBI's bidrag til de enkelte deltagere og
aktioner.
2.           Når den årlige
aktivitetsrapport er godkendt af bestyrelsen, gøres den offentligt tilgængelig.
3.           Fællesforetagendet for BBI
rapporterer årligt til Kommissionen i overensstemmelse med artikel 60, stk. 5,
i forordning (EU, Euratom) nr. 966/2012.
4.           Fællesforetagendet for BBI's
regnskaber gennemgås af et uafhængigt revisionsorgan som fastlagt i artikel 60,
stk. 5, i forordning (EU, Euratom) nr. 966/2012.
Fællesforetagendet for BBI's regnskaber gennemgås
ikke af Revisionsretten.
17 –
Intern revisionsfunktion
Kommissionens
interne revisor udøver de samme beføjelser over for fællesforetagendet for BBI
som dem, han er tillagt over for Kommissionen. 
18 –
Medlemmernes ansvar og forsikring
1.           Medlemmernes økonomiske
ansvar for fællesforetagendet for BBI's gæld er begrænset til det bidrag, de
allerede har ydet til de administrative omkostninger.
2.           Fællesforetagendet for BBI
tegner en passende forsikring.
19 – Interessekonflikter
1.           Fællesforetagendet for BBI og
dets organer og personale undgår interessekonflikter ved gennemførelsen af
deres aktiviteter.
2.           Fællesforetagendet for BBI's
bestyrelse kan vedtage bestemmelser om forebyggelse og håndtering af
interessekonflikter i forhold til dets medlemmer, organer og personale. I disse
bestemmelser skal der træffes foranstaltninger for at undgå interessekonflikter
hos repræsentanterne for de medlemmer, der sidder i bestyrelsen.
20 –
Afvikling
1.           Fællesforetagendet for BBI
afvikles ved udgangen af den i denne forordnings artikel 1 fastsatte periode.
2.           Afviklingsproceduren indledes
automatisk, hvis Kommissionen eller alle private medlemmer opsiger deres
medlemskab af fællesforetagendet for BBI.
3.           Til at forestå afviklingen af
fællesforetagendet for BBI udpeger bestyrelsen en eller flere likvidatorer, som
handler i overensstemmelse med bestyrelsens beslutninger.
4.           Under afviklingen af
fællesforetagendet for BBI skal dets aktiver bruges til at dække dets
forpligtelser og udgifterne til afviklingen. Et eventuelt overskud fordeles
mellem eksisterende medlemmer på tidspunktet for afviklingen i forhold til
deres økonomiske bidrag til fællesforetagendet for BBI. Et eventuelt overskud,
der tilfalder EU, tilbageføres til EU's budget.
5.           Der oprettes en ad
hoc-procedure for at sikre en hensigtsmæssig forvaltning af eventuelle aftaler
og beslutninger, som fællesforetagendet for BBI har indgået og truffet, og af
kontrakter om indkøb af en varighed, der overstiger varigheden af
fællesforetagendet for BBI.
FINANSIERINGSOVERSIGT
TIL FORSLAGET 
1.           FORSLAGETS/INITIATIVETS RAMME

1.1.        Forslagets/initiativets
betegnelse 
Forslag til Rådets forordning om
fællesforetagendet for biobaserede industrier 
1.2.        Berørt(e) politikområde(r)
inden for ABM/ABB-strukturen[34]

Politikområde: Horisont 2020 – rammeprogram for
forskning og innovation
Aktivitet: Samfundsmæssige udfordringer
"Fødevaresikkerhed, bæredygtigt landbrug, havforskning og bioøkonomi"
og Industrielt lederskab "Centrale støtteteknologier"
1.3.        Forslagets/initiativets art 
X       Forslaget/initiativet vedrører en ny
aktion 
¨      Forslaget/initiativet drejer sig om en ny aktion som opfølgning
på et pilotprojekt/en forberedende aktion[35]

¨      Forslaget/initiativet drejer sig om forlængelse af en
eksisterende aktion 
¨      Forslaget/initiativet vedrører omlægning af en aktion til en ny
aktion 
1.4.        Mål
1.4.1.     Kommissionens flerårige
strategiske mål med forslaget/initiativet 
At oprette fællesforetagendet for BBI som en ny
ordning for offentlig-privat partnerskab mellem Kommissionen og industrien for
finansiering af forskning og innovation. 
At tilrettelægge indkaldelser af konkurrerende
forslag, evaluering og udvælgelse af projekter, hvor industrien medfinansierer
de udvalgte projekter om forskningssamarbejde, der gennemføres i en medlemsstat
eller et land, som er tilknyttet Horisont 2020, sammen med akademiske kredse,
SMV'er og andre partnere, der har modtaget støtte fra fællesforetagendet for
BBI. 
1.4.2.     Specifikke mål og berørte
ABM-/ABB-aktiviteter 
(a)         
demonstrere teknologier, der giver mulighed for at
skabe nye kemiske byggesten, nye materialer og nye forbrugerprodukter af
europæisk biomasse, som erstatter behovet for fossilbaserede rå- og
hjælpestoffer
(2)                   
udvikle forretningsmodeller, der integrerer
økonomiske aktører i hele værdikæden lige fra levering af biomasse til
bioraffinaderier til forbrugere af biobaserede materialer, kemikalier og
brændstoffer, herunder gennem etablering af nye samspil på tværs af sektorer og
støtte til klynger på tværs af brancher 
(3)                   
etablering af flagskibs-bioraffinaderier, der
anvender teknologier og forretningsmodeller til biobaserede materialer,
kemikalier og brændstoffer og demonstrerer omkostnings- og resultatforbedringer
på niveauer, som kan sammenlignes med fossilbaserede alternativer.
Berørte
ABM-/ABB-aktiviteter
(a)         
overvåge og følge op på finansielle og
videnskabelige aspekter af projekter, der har indgået en støtteaftale med
fællesforetagendet for BBI 
(b)         
tilrettelægge de indkaldelser af forslag, der er
nødvendige for driften af fællesforetagendet for BBI
(4)                   
fastlægge og gennemføre samtlige fællesforetagendet
for BBI's procedurer 
(5)                   
tilrettelægge fællesforetagendet for BBI's
formidlingsaktiviteter
(6)                   
Tilrettelægge andre aktiviteter i relation til
fællesforetagendet for BBI.
1.4.3.     Forventede resultater og
virkninger
Angiv, hvilke
virkninger forslaget/initiativet forventes at få for modtagerne/målgruppen.
En betydelig forøgelse af privat
forskningsinvestering med:
–              
fem nye byggesten til den kemiske industri inden
2020
–              
50 nye biobaserede materialer inden 2020
–              
fem flagskibs-bioraffinaderier inden 2020.
En kortere produktionstid for:
–              
30 nye forbrugerprodukter inden 2020
–              
10 nye biobaserede værdikæder inden 2020
–              
en bred deltagelse af SMV'er. 
1.4.4.     Virknings- og
resultatindikatorer 
Angiv indikatorerne
til kontrol af forslagets/initiativets gennemførelse.
Der udvikles et sæt kvantitative og kvalitative
resultatindikatorer (KPI, key performance indicators) for at følge
gennemførelsen af fællesforetagendet for BBI. Disse resultatindikatorer måler
fællesforetagendets virkning på EU's konkurrenceevne og forskningsmiljø for
biobaserede og vedvarende industrier. De kvantitative indikatorer vil blive
målt i stor skala på komparativ og systematisk vis, mens den kvalitative
tilgang vil omfatte casestudier og tekniske revisioner. Resultatindikatorerne
bør vurderes i forhold til udgangspunktet i de år, der går forud for
fællesforetagendets oprettelse, med henblik på at vurdere dets yderligere
virkninger gennem dets levetid.
Fællesforetagendets fremskridt vil løbende blive
overvåget i forhold til en række objektivt verificerbare indikatorer, herunder:
–              
overvågning af offentlige (EF m.m.) og private
midler
–              
opfølgning på additionalitet
–              
udvælgelse af projekter og fordeling af midler
–              
teknisk overvågning i forhold til veldefinerede
specifikke programmilepæle
–              
overholdelse af tidsplanen
–              
kvantificeret overvågning af markedsindtrængningen
i målsektorer
–              
niveau for SMV-deltagelse og deltagelse fra de
nyere medlemsstater
–              
bæredygtighedsindikatorer.
Fællesforetagendet vil midtvejs i forløbet blive
evalueret af uafhængige eksperter på Kommissionens vegne. Denne evaluering vil
dække fællesforetagendets kvalitet og effektivitet og dets fremskridt mod
målsætningerne og anbefale nødvendige justeringer af programmet og eventuelt en
strategi for ophævelse af fællesforetagendet. 
1.5.        Forslagets/initiativets
begrundelse 
1.5.1.     Behov, der skal opfyldes på
kort eller lang sigt 
Oprette fællesforetagendet som en ny form for
partnerskab mellem Kommissionen og erhvervslivet med henblik på finansiering af
forskning og innovation.
Tilrettelægge indkaldelser af konkurrerende
forslag, evaluering og udvælgelse af projekter, hvor industrien medfinansierer
de udvalgte projekter om forskningssamarbejde.
Overvåge og følge op på finansielle og
videnskabelige aspekter af projekter, der har indgået en støtteaftale med
fællesforetagendet for BBI.
Fastlægge og gennemføre samtlige
fællesforetagendet for BBI's procedurer, herunder finansiel revision. 
Tilrettelægge fællesforetagendet for BBI's
formidlings- og kommunikationsaktiviteter.
Tilrettelægge andre aktiviteter i relation til
fællesforetagendet for BBI.
1.5.2.     Merværdien ved en indsats fra
EU's side
En koordineret tilgang fra EU's side er også
vigtig for udviklingen af biobaserede industrier, fordi fastlæggelsen af deres
værdikæder kræver, at der skabes forbindelse mellem interessenter på områder med
stærke landbrugs- og skovbrugssektorer, og interessenter med en stærk
teknologisk og industriel basis. Da de ikke nødvendigvis ligger i samme region
eller medlemsstat, kan dette skabe yderligere komplikationer i et allerede
komplekst scenario.
1.5.3.     Erfaringer fra lignende
foranstaltninger
En række mindre initiativer i medlemsstater eller
regioner er baseret på en erkendelse af, at en vellykket udvikling af
bioøkonomien er stærkt afhængig af et effektivt tværnationalt samarbejde. Dette
afspejles i det stigende antal samarbejdsaftaler mellem nationale og regionale
bioøkonomiske klynger, f.eks. mellem IAR og Wagralim eller CLIB2021 og
BE-BASIC. Skønt disse samarbejdsaftaler mellem regioner og klynger som
udgangspunkt ser lovende ud, påvirkes de ofte af forskelle i
finansieringsniveau og -bestemmelser.
1.5.4.     Sammenhæng med andre relevante
instrumenter og eventuel synergivirkning
Der kan være forenelighed i retningslinjerne i
både Horisont 2020 og strukturfondene for støtte til FTU-aktiviteter, især
vedrørende innovation. De forskellige nye lovgivningsrammer,
programmeringsmekanismer og tilgange i henseende til deltagelse skal tages i
betragtning. Det er muligt at skabe synergi mellem finansiering af
foranstaltninger i Horisont 2020 og medlemsstaternes og regionernes midler.
Eftersom der er tale om et OPP-organ, kan det fungere som katalysator og slå
bro mellem forsknings- og innovationsaktiviteter og regionale klynger oprettet
under strategien for intelligent specialisering og kan bidrage til at lette
kombinationen af disse finansieringskilder og øge foranstaltningens
effektivitet. Der kan også skabes synergi for at få adgang til nye finansielle
instrumenter såsom EIB's finansieringsfacilitet for risikodeling med henblik på
iværksættelsen.
1.6.        Varighed og finansielle
virkninger 
X       Forslag/initiativ af begrænset varighed 
X       Forslag/initiativ gældende fra den
1.1.2014 til den 31.12.2024 
X       Finansielle virkninger fra den 1.1.2014
til den 31.12.2020 for forpligtelsesbevillinger
X       Finansielle virkninger fra den 1.1.2014
til den 31.12.2024 for betalingsbevillinger
¨      Forslag/initiativ af ubegrænset varighed
Iværksættelse med en indkøringsperiode fra ÅÅÅÅ
til ÅÅÅÅ,
derefter gennemførelse i fuldt omfang.
1.7.        Påtænkt(e)
forvaltningsmetode(r)[36]

¨      Direkte forvaltet af Kommissionen gennem:
¨      Forvaltningsorganer 
¨      Delt forvaltning med medlemsstaterne:
X       Indirekte forvaltning ved at overlade
budgetgennemførelsesopgaver til:
¨      internationale organisationer og deres agenturer (angiv hvilke)
¨      Den Europæiske Investeringsbank
X       organer som omhandlet i
finansforordningens artikel 209
¨      offentligretlige organer
¨      privatretlige organer, der har fået overdraget offentlige
tjenesteydelsesopgaver, i det omfang de stiller tilstrækkelige finansielle
garantier
¨      privatretlige organer, der er undergivet lovgivningen i en
medlemsstat, og som har fået overdraget gennemførelsen af et offentlig-privat
partnerskab, og som stiller tilstrækkelige finansielle garantier
¨      personer, der er pålagt at gennemføre specifikke foranstaltninger
i FUSP i henhold til afsnit V i TEU, og som udpeges i den relevante
basisretsakt.
2.           FORVALTNINGSFORANSTALTNINGER

2.1.        Bestemmelser om overvågning
og rapportering 
Angiv hyppighed og
betingelser.
Fællesforetagendet for BBI vil blive overvåget
gennem mellemliggende led og i medfør af vedtægternes punkt 6 og 16.
2.2.        Forvaltnings- og
kontrolsystem 
2.2.1.     Rammer for intern kontrol 
Kommissionen
vil ved den ved delegation bemyndigede anvisningsberettigede sikre, at de
regler, der gælder for fællesforetagendet for BBI FTI, er i fuld
overensstemmelse med kravene i artikel 60 i finansforordningen.
Tilsynsordninger for fællesforetagendet for BBI FTI, herunder medlemskab af
bestyrelsen, og rapporteringsordninger vil sikre, at Kommissionens
tjenestegrene kan opfylde ansvarlighedskravene over for både kollegiet og
budgetmyndigheden.
Rammerne
for intern kontrol med fællesforetagendet for BBI FTI bygger på:
–
gennemførelse af interne kontrolstandarder, der sikrer mindst samme niveau som
Kommissionens
–
procedurer for udvælgelse af de bedste projekter gennem uafhængig evaluering og
for omsætning af dem i retlige instrumenter
–
projektledelse og kontraktforvaltning i hele det enkelte projekts levetid
–
forudgående kontrol af alle krav, herunder modtagelse af revisorerklæringer og
forudgående attestering af regnskabsmetode 
–
efterfølgende revisioner af et udsnit af krav som led i de efterfølgende
revisioner under Horisont 2020
–
videnskabelig evaluering af projektresultater.
Der
vil blive truffet diverse foranstaltninger for at afbøde den iboende risiko for
interessekonflikter inden for fællesforetagendet for BBI FTI, navnlig et lige
antal stemmer til Kommissionen og de industrielle partnere i bestyrelsen,
bestyrelsens udvælgelse af direktøren på basis af et forslag fra Kommissionen,
personalets uafhængighed, evalueringer foretaget af uafhængige eksperter på
baggrund af offentliggjorte udvælgelseskriterier kombineret med appelmekanismer
og fyldestgørende erklæringer om eventuelle interesser. Fastsættelse af etiske
og organisatoriske værdier vil være en af fællesforetagendet for FTI's
vigtigste opgaver, og Kommissionen vil føre tilsyn med dette.
2.2.2.     Omkostninger og fordele ved
kontrollen
Kommissionens
interne revisor udøver de samme beføjelser over for fællesforetagendet for BBI
som dem, han er tillagt over for Kommissionen. Derudover kan bestyrelsen, hvis
det er passende, etablere en intern revisionsfunktion for fællesforetagendet
for BBI.
Den
administrerende direktør for fællesforetagendet for BBI FTI vil som
anvisningsberettiget skulle introducere et omkostningseffektivt system til
intern kontrol og forvaltning. Vedkommende skal rapportere til Kommissionen om
de rammer for intern kontrol, der anvendes.
Kommissionen
vil overvåge risikoen for manglende overensstemmelse gennem det rapporteringssystem,
som den udvikler, og ved at følge resultaterne af efterfølgende revisioner hos
modtagerne af EU-midler fra BBI FTI som led i efterfølgende revisioner, der
dækker hele Horisont 2020. 
I
det etablerede kontrolsystem skal der tages hensyn til den udbredte holdning
blandt modtagerne af EU-midler og hos lovgivningsmyndigheden til, at den
kontrolbyrde, der kræves for at sikre en fejlprocent på 2 %, er blevet for
tung. Det risikerer at sænke EU-forskningsprogrammets tiltrækningskraft, og det
vil berøre EU's forskning og innovation negativt.
Det
Europæiske Råd konkluderede den 4. februar 2011, at "det er afgørende, at
EU-instrumenterne til fremme af FUI forenkles for at gøre det lettere for de
bedste videnskabsfolk og de mest innovative virksomheder at anvende dem, især
ved at de relevante institutioner når til enighed om en ny balance mellem
tillid og kontrol og mellem at løbe risici og at undgå risici" (se EUCO
2/1/11 REV1, Bruxelles, den 8. marts 2011).
I
sin afgørelse af 11. november 2010 (P7_TA(2010)0401) om forenkling af
gennemførelsen af rammeprogrammerne for forskning støtter Europa-Parlamentet
udtrykkeligt en højere forskningsspecifik fejlrisiko og "er bekymret over,
at den nuværende ordning og praksis for forvaltningen af FP7 i alt for høj grad
er kontrolorienteret og dermed fører til spild af ressourcer, lavere deltagelse
og mindre attraktive forskningsmiljøer; bemærker med bekymring, at det
eksisterende forvaltningssystem baseret på nulrisiko synes at lægge vægt på
risikominimering i stedet for risikostyring". 
Blandt
interessenterne og institutionerne er der således udbredt accept af, at der ud
over fejlprocenten skal tages hensyn til hele viften af mål og interesser,
navnlig succes med forskningspolitikken, den internationale konkurrenceevne og
den videnskabelige ekspertise. Samtidig er der et klart behov for at forvalte
budgettet på en effektiv måde og forhindre svig og spild. 
Som
nævnt ovenfor vil Kommissionen overvåge risikoen for manglende overensstemmelse
gennem det rapporteringssystem, som den udvikler, og ved at følge resultaterne
af efterfølgende revisioner hos modtagerne af EU-midler fra fællesforetagendet
for BBI FTI som led i efterfølgende revisioner, der dækker hele Horisont 2020. 
2.2.3.     Forventet niveau af risiko for
manglende overensstemmelse 
Som
Kommissionen berettede i finansieringsoversigten til forslaget om Horisont
2020, er det ultimative mål stadig at opnå en tilbageværende fejlprocent på
mindre end 2 % af de samlede udgifter i hele programmets levetid, og i den
henseende har den introduceret en række forenklingsforanstaltninger. Der skal
dog tages hensyn til de øvrige mål, som er fastsat ovenfor, og omkostningerne
til kontroller.
Da
reglerne for deltagelse i fællesforetagendet for BBI FTI grundlæggende er de
samme, som Kommissionen vil bruge, og støttemodtagerne har en risikoprofil, der
er den samme som Kommissionens, kan det forventes, at fejlprocenten vil være
den samme som den, Kommissionen fastsatte for Horisont 2020, dvs. at der gives
en rimelig forsikring om, at risikoen for fejl i den flerårige udgiftsperiode
på årsbasis vil ligge inden for 2-5 % med det ultimative mål at opnå en
tilbageværende fejlprocent så tæt som muligt på 2 % ved afslutningen af de
flerårige programmer, når der først er taget hensyn til den økonomiske effekt
af alle revisioner, korrektioner og tilbagesøgningsforanstaltninger.
Af
finansieringsoversigten til forslaget om Horisont 2020 fremgår fyldestgørende
oplysninger om den forventede fejlprocent med hensyn til deltagerne.
2.3.        Foranstaltninger til
forebyggelse af svig og uregelmæssigheder
Kommissionen
vil sikre, at fællesforetagendet for BBI FTI anvender procedurer til bekæmpelse
af svig i alle faser af forvaltningsprocessen. Forslagene til Horisont 2020 har
været underlagt fraud-proofing og en vurdering af deres indvirkning. Generelt
bør de foreslåede foranstaltninger have en positiv indvirkning på bekæmpelsen
af svig, navnlig det større fokus på risikobaseret revision og styrket
videnskabelig evaluering og kontrol.
Kommissionen
vil sikre, at der iværksættes passende foranstaltninger for at sikre, at når
aktioner finansieret i henhold til denne forordning gennemføres, beskyttes EU's
finansielle interesser ved brug af foranstaltninger, der forebygger svig,
korruption og andre ulovlige aktiviteter. Dette sikres ved effektive kontroller
og – hvis der registreres uregelmæssigheder – ved inddrivelse af uretmæssigt
udbetalte beløb og om fornødent rimelige, effektive og afskrækkende bøder.
Kommissionen
vil sikre et tæt samarbejde med Kommissionens tjenestegrene fra
fællesforetagendet for BBI FTI i sager om svig og uregelmæssigheder. 
Revisionsretten
har beføjelse til gennem bilagskontrol og kontrol på stedet at kontrollere alle
tilskudsmodtagere, kontrahenter og underkontrahenter, som har modtaget EU-midler
under programmet.
Det
Europæiske Kontor for Bekæmpelse af Svig (OLAF) kan efter procedurerne i
forordning (Euratom, EF) nr. 2185/96 foretage kontrol og inspektion på stedet
hos økonomiske aktører, der direkte eller indirekte er berørt af finansieringen,
for at klarlægge, om der er begået svig, bestikkelse eller andre ulovlige
aktiviteter, som berører EU's finansielle interesser, i forbindelse med en
aftale om ydelse af tilskud, en afgørelse om ydelse af tilskud eller en
kontrakt om EU-finansiering.  
3.           FORSLAGETS/INITIATIVETS
ANSLÅEDE FINANSIELLE VIRKNINGER 
3.1.        Berørt(e) udgiftspost(er) i
budgettet og udgiftsområde(r) i den flerårige finansielle ramme 
·       
Nye budgetposter, som der er søgt om 
I samme rækkefølge som udgiftsområderne i den flerårige finansielle
ramme og budgetposterne.
 Udgifts­område i den flerårige finansielle ramme || Budgetpost || Udgiftens art || Bidrag 
 Udgiftsområde 1A – Konkurrenceevne for vækst og beskæftigelse || OB/IOB || fra EFTA-lande || fra kandidatlande || fra tredjelande || iht. artikel 18, stk. 1, litra aa), i finansforordning­en 
 1A || 08 02 07 32 – Samfundsmæssige udfordringer – BBI FTI || OB || JA || JA || JA || JA 
Det årlige budget for forpligtelser og
betalingsbevillinger til fællesforetagendet for biobaserede industrier
finansieres over:
– 08.020201 Lederskab inden for
nanoteknologier, avancerede materialer, bioteknologi og avanceret produktion og
forarbejdning 15 %
– 08.020302 Forbedring af fødevaresikkerhed,
udvikling af bæredygtigt landbrug, havforskning og maritim forskning og
bioøkonomi 85 %
Det årlige finansielle bidrag pr. budgetpost
er anført i nedenstående tabel.
I mio. EUR (tre
decimaler)
 Budgetpost || 2014 || 2015 || 2016 || 2017 || 2018 || 2019 || 2020 || I alt 
 08.020201 Lederskab inden for nanoteknologier, avancerede materialer, bioteknologi og avanceret produktion og forarbejdning || 7,793 || 30,314 || 24,411 || 20,768 || 21, 318 || 21,529 || 23,867 || 150,000 
  08.020302 Forbedring af fødevaresikkerhed, udvikling af bæredygtigt landbrug, havforskning og maritim forskning og bioøkonomi || 44,162 || 171,782 || 138,332 || 117,685 || 120,803 || 121,998 || 135,238 || 850,000 
 I alt || 51,955 || 202,096 || 162,743 || 138,453 || 142,121 || 143,527 || 159,105 || 1 000,000 
3.2.        Anslåede virkninger for
udgifterne 
3.2.1.     Sammenfatning af den anslåede
virkning for udgifterne 
 Udgiftsområde i den flerårige finansielle ramme: || 1A || Udgiftsområde 1A – Konkurrenceevne for vækst og beskæftigelse Budgetpost 08 02 07 32 – Samfundsmæssige udfordringer – BBI FTI 
I mio. EUR (tre
decimaler)
 Fællesforetagendet for BBI ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021- 2024 || I ALT 
 Afsnit 1 Personaleudgifter || Forpligtelser || (1) || 0,498 || 0,651 || 0,664 || 0,678 || 0,691 || 0,705 || 3,745 || 0 || 7,632 
 Betalinger || (2) || 0,498 || 0,651 || 0,664 || 0,678 || 0,691 || 0,705 || 0,719 || 3,026 || 7,632 
 Afsnit 2 Infrastruktur- og driftsudgifter || Forpligtelser || (1a) || 1,457 || 1,445 || 1,579 || 1,775 || 1,930 || 1,822 || 2,36 || 0 || 12,368 
 Betalinger || (2a) || 1,457 || 1,445 || 1,579 || 1,775 || 1,930 || 1,822 || 1,292 || 1,068 || 12,368 
 Afsnit 3 Driftsudgifter || Forpligtelser || (3a) ||   50,000 ||   200,000 ||   160,500 ||   136,000 ||   139,500 ||   141,000 ||   153,000 || 0 || 980,000 
 Betalinger || (3b) ||   0 ||   130,000 ||   94,660 ||   95,680 ||   106,996 ||   119,776 ||   216,444 || 216,444 || 980,000 
 I ALT bevillinger til fællesforetagendet for BBI || Forpligtelser || =1+1a +3a || 51,955 || 202,096 || 162,743 || 138,453 || 142,121 || 143,527 || 159,105 || 0 || 1 000,000 
 Betalinger || =2+2a +3b || 1,955 || 132,096 || 96,903 || 98,133 || 109,617 || 122,303 || 218,455 || 220,538 || 1 000,000 
Fællesforetagendet for biobaserede industrier
er baseret på omkostningsdeling med industrien. 
 Udgiftsområde i den flerårige finansielle ramme: || 1A || "Administration" 
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021-2024 || I ALT 
 GD: RTD ||   || 
  Menneskelige ressourcer || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917 
  Andre administrationsudgifter || 0 || 0 || 0 || 0 || 0 || 0 || 0 || 0 || 0 
 TOTAL GD RTD || Bevillinger || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917 
 Bevillinger I ALT under UDGIFTSOMRÅDE 1A i den flerårige finansielle ramme || (Forpligtelser i alt = betalinger i alt) || 0,393 || 0,400 || 0,408 || 0,417 || 0,425 || 0,433 || 0,441 || p.m. ||     2,917 
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021-2024 || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 52,348 || 202,496 || 163,151 || 138,870 || 142,546 || 143,960 || 159,546 ||   || 1.002,917 
 Betalinger || 2,348 || 132,496 || 97,311 || 98,550 || 110,042 || 122,736 || 218,896 || 220,538 || 1.002,917 
3.2.2.     Anslået virkning på bevillingen
til fællesforetagendet for BBI 
¨         Forslaget/initiativet medfører ikke anvendelse af
aktionsbevillinger 
X         Forslaget/initiativet medfører
anvendelse af aktionsbevillinger som anført herunder:
 Der angives mål og resultater   ò ||   || År 2014 || År 2015 || År 2016 || År 2017 || År 2018 || År 2019 || År 2020-2024 || I alt 
   ||   ||   ||   || 
 Type [37]   || Gnsntl. omkostninger || Antal || Omkostninger || Antal || Omkostninger || Antal || Omkostninger || Antal || Omkostninger || Antal || Omkostninger || Antal || Omkostninger || Antal || Omkostninger ||   
 SPECIFIKT MÅL NR. 1 [38] På demonstrationsniveau opskalering og validering af fuldstændig nye byggesten til den kemiske industri ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output: fem nye byggesten til den kemiske industri inden 2020 || Byggesten || 30,000 ||   ||   22,000 ||   ||   75,000 ||   ||   57,500 ||   ||   52,000 ||   ||   50,000 ||   ||   50,000 ||   ||   83,000 || 389,500 
 Subtotal for specifikt mål nr. 1 ||   ||   22,000 ||   ||   75,000 ||   ||   57,500 ||   ||   52,000 ||   ||   50,000 ||   ||   50,000 ||   ||   83,000 || 389,500 
 SPECIFIKT MÅL NR. 2 Udvikle nye biobaserede materialer ||   ||   ||   ||   ||   ||   ||   ||   ||   ||   ||   ||   ||   ||   ||   
 Output: 50 nye biobaserede materialer   || Materialer || 2,500 ||   || 9,000 ||   ||   35,000 ||   ||   36,500 ||   ||   24,000 ||   ||   27,000 ||   ||   29,500 ||   ||   36,000 ||   197,000 
 Subtotal for specifikt mål nr. 2   ||   || 9,000 ||   ||   35,000 ||   ||   36,500 ||   ||   24,000 ||   ||   27,000 ||   ||   29,500 ||   ||   36,000 ||   197,000 
 SPECIFIKT MÅL NR. 3 Introduktion af forbrugerprodukter, der er tæt på markedsføring ||   ||   ||   ||   ||   ||   ||   ||   ||   ||   ||   ||   ||   ||   ||   
 Output: 30 nye forbrugerprodukter || Varer || 2,500 ||   ||   10,000 ||   ||   21,500 ||   ||   21,500 ||   ||   15,500 ||   ||   17,500 ||   ||   19,000 ||   ||   31,500 ||   136,500 
 Subtotal for specifikt mål nr. 3   ||   ||   10,000 ||   ||   21,500 ||   ||   21,500 ||   ||   15,500 ||   ||   17,500 ||   ||   19,000 ||   ||   31,500 ||   136,500 
 SPECIFIKT MÅL NR. 4 Etablering af flagskibs-bioraffinaderier ||   ||   ||   ||   ||   ||   ||   ||   ||   ||   ||   ||   ||   ||   || 
 Output: fem flagskibs-bioraffinaderier || raffinaderier || 25,000 ||   ||   19,000 ||   ||   70,000 ||   ||   47,000 ||   ||   51,000 ||   ||   53,000 ||   ||   51,000 ||   ||   65,000 ||   356,000 || 
 Subtotal for specifikt mål nr. 4   ||   ||   19,000 ||   ||   70,000 ||   ||   47,000 ||   ||   51,000 ||   ||   53,000 ||   ||   51,000 ||   ||   65,000 ||   356,000 || 
 SPECIFIKT MÅL NR. 5 Etablering af nye biobaserede værdikæder ||   ||   ||   ||   ||   ||   ||   ||   ||   ||   ||   ||   ||   ||   || 
 - Output: 10 nye biobaserede værdikæder || Bio baseret værdikæde || 4,000 ||   ||   7,500 ||   ||   16,000 ||   ||   15,500 ||   ||   11,000 ||   ||   9,500 ||   ||   9,000 ||   ||   15,000 ||   83,500 || 
 Subtotal for specifikt mål nr. 5   ||   ||   7,500 ||   ||   16,000 ||   ||   15,500 ||   ||   11,000 ||   ||   9,500 ||   ||   9,000 ||   ||   15,000 ||   83,500 || 
   ||   ||   ||   ||   ||   ||   ||   ||   ||   ||   ||   ||   ||   ||   || 
 OMKOSTNINGER I ALT ||   67,500 ||   217,500 ||   178,000 ||   153,500 ||   157,000 ||   158,500 ||   230,500 ||   1 162,500 || 
EU's bidrag til driftsomkostninger udgør
980 mio. EUR.
3.2.3.     Anslåede virkninger for
administrationsbevillingerne 
3.2.3.1.  Sammendrag af
fællesforetagendet for BBI
¨         Forslaget/initiativet medfører ikke anvendelse af
administrationsbevillinger 
X Forslaget/initiativet medfører anvendelse af
administrationsbevillinger som anført herunder:
Antal ansatte (i FTE)[39]
   || År 2014 || År 2015 || År 2016 || År 2017 || År 2018 || År 2019 || År 2020 || År 2021 || År 2022 || År 2023 || År 2024* 
 Tjenestemænd (AD-medarbejdere) || 2 || 2 || 2 || 2 || 2 || 2 || 2 || 2 || 2 || 2 || 2 
 Tjenestemænd (AST-medarbejdere) || 2 || 2 || 2 || 2 || 2 || 2 || 2 || 2 || 2 || 2 || 2 
 Kontraktansatte || 12 || 18 || 18 || 18 || 18 || 18 || 18 || 18 || 18 || 18 || 18 
 Midlertidigt ansatte ||   ||   ||   ||   ||   ||   ||   ||   ||   ||   ||   
 Udstationerede nationale eksperter ||   ||   ||   ||   ||   ||   ||   ||   ||   ||   ||   
 I ALT || 16 || 22 || 22 || 22 || 22 || 22 || 22 || 22 || 22 || 22 || 22 
*Hvis FTI ikke
fornyes, reduceres antallet af medarbejdere tilsvarende i løbet af
udfasningsperioden (efter 2020) under hensyntagen til de finansielle tilsagn.
Denne tabel viser maksimalscenariet. 
I mio. EUR (tre decimaler)
   || År 2014 || År 2015 || År 2016 || År 2017 || År 2018 || År 2019 || År 2020 || År 2021 || År 2022 || År 2023 || År 2024 
 Tjenestemænd (AD-medarbejdere) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263 
 Tjenestemænd (AST-medarbejdere) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263 
 Kontraktansatte || 0,564 || 0,863 || 0,880 || 0,898 || 0,916 || 0,934 || 0,953 || 0,972 || 0,991 || 1,011 || 1,031 
 Midlertidigt ansatte ||   ||   ||   ||   ||   ||   ||   ||   ||   ||   ||   
 Udstationerede nationale eksperter ||   ||   ||   ||   ||   ||   ||   ||   ||   ||   ||   
 I ALT || 0,996 || 1,303 || 1,328 || 1,356 || 1,382 || 1,410 || 1,439 || 1,466 || 1,495 || 1,525 || 1,557 
3.2.3.2.  Anslået behov for menneskelige
ressourcer i det overordnede generaldirektorat (GD RTD)
-           Forslaget/initiativet medfører
ikke anvendelse af menneskelige ressourcer. 
X         Forslaget/initiativet medfører
anvendelse af menneskelige ressourcer som anført herunder:
Skøn udtrykt i tal 
   || År 2014 || År 2015 || År 2016 || År 2017 || År 2018 || År 2019 || År 2020* 
  Stillinger i stillingsfortegnelsen (tjenestemænd og midlertidigt ansatte) 
 XX 01 01 01 (i hovedsædet og i Kommissionens repræsentationskontorer) ||   ||   ||   ||   ||   ||   ||   
 XX 01 01 02 (i delegationer) ||   ||   ||   ||   ||   ||   ||   
 08 01 05 01 (indirekte forskning) || 3 || 3 || 3 || 3 || 3 || 3 || 3 
 10 01 05 01 (direkte forskning) ||   ||   ||   ||   ||   ||   ||   
  Eksternt personale (i fuldtidsækvivalenter: FTE)[40]   
 XX 01 02 01 (KA, UNE, V under den samlede bevillingsramme) ||   ||   ||   ||   ||   ||   ||   
 XX 01 02 02 (KA, LA, UNE, V og UED i delegationerne) ||   ||   ||   ||   ||   ||   ||   
 XX 01 04 yy[41]   || – i hovedsædet[42]   ||   ||   ||   ||   ||   ||   ||   
 – i delegationerne ||   ||   ||   ||   ||   ||   ||   
 XX 01 05 02 (KA, UNE, V – indirekte forskning) ||   ||   ||   ||   ||   ||   ||   
 10 01 05 02 (KA, UNE, V – direkte forskning) ||   ||   ||   ||   ||   ||   ||   
 Andre budgetposter (skal angives) ||   ||   ||   ||   ||   ||   ||   
 I ALT || 3 || 3 || 3 || 3 || 3 || 3 || 3 
*Antal
ansatte for perioden efter 2020 fastlægges på et senere tidspunkt.
Personalebehovet vil blive dækket ved hjælp af
det personale, som GD'et allerede har afsat til forvaltning af aktionen,
og/eller interne rokader i GD'et, eventuelt suppleret med yderligere
bevillinger, som tildeles det ansvarlige GD i forbindelse med den årlige
tildelingsprocedure under hensyntagen til de budgetmæssige begrænsninger.
Beskrivelse af de
opgaver, som skal udføres:
 Tjenestemænd og midlertidigt ansatte || Som beskrevet i punkt 4 og 6 i vedtægterne for fællesforetagendet for BBI 
 Eksternt personale || Ikke relevant 
Beskrivelsen af, hvordan udgifterne til
fuldtidsækvivalenterne er beregnet, bør medtages i afsnit 3 i bilaget. 
Anslået
behov for menneskelige ressourcer i fællesforetagendet for BBI[43]
¨         Forslaget/initiativet medfører ikke anvendelse af menneskelige
ressourcer. 
X         Forslaget/initiativet medfører
anvendelse af menneskelige ressourcer som anført herunder: 
a. Anslået behov for menneskelige ressourcer,
der skal finansieres af bevillinger under den flerårige finansielle ramme for 2014-2020
Skøn udtrykt i tal
   || År 2014 || År 2015 || År 2016 || År 2017 || År 2018 || År 2019 || År 2020* 
  Stillinger i stillingsfortegnelsen (midlertidigt ansatte) 
   ||   ||   ||   ||   ||   ||   ||   
   08 02 07 32 – Samfundsmæssige udfordringer – BBI FTI ||   ||   ||   ||   ||   ||   ||   
 Tjenestemænd (AD-medarbejdere)   || 2 || 2 || 2 || 2 || 2 || 2 || 2 
 Tjenestemænd (AST-medarbejdere) || 2 || 2 || 2 || 2 || 2 || 2 || 2 
  Eksternt personale (i fuldtidsækvivalenter: FTE)[44]   
   08 02 07 32 – Samfundsmæssige udfordringer – BBI FTI   ||   ||   ||   ||   ||   ||   ||   
 TA ||   ||   ||   ||   ||   ||   ||   
 KA || 12 || 18 || 18 || 18 || 18 || 18 || 18 
 UNE ||   ||   ||   ||   ||   ||   ||   
 V ||   ||   ||   ||   ||   ||   ||   
 I ALT || 16 || 22 || 22 || 22 || 22 || 22 || 22 
* Med hensyn til
2021-2024 henvises til tabel 3.2.3.1.
Beskrivelse af de
opgaver, som skal udføres:
 Tjenestemænd og midlertidigt ansatte || Som beskrevet i punkt 4 og 6 i vedtægterne for fællesforetagendet for BBI 
 Eksternt personale || Som beskrevet i punkt 4 og 6 i vedtægterne for fællesforetagendet for BBI 
Beskrivelsen af, hvordan udgifterne til
fuldtidsækvivalenterne er beregnet, bør medtages i afsnit 3 i bilaget. 
3.2.4.     Forenelighed med indeværende
flerårige finansielle ramme 
X         Forslaget/initiativet er foreneligt
med indeværende flerårige finansielle ramme (FFR 2014-2020)
¨         Forslaget/initiativet kræver omlægning af det relevante
udgiftsområde i den flerårige finansielle ramme.
Der redegøres for omlægningen med angivelse af
de berørte budgetposter og beløbenes størrelse.
¨         Forslaget/initiativet kræver, at fleksibilitetsinstrumentet
anvendes, eller at den flerårige finansielle ramme revideres[45].
Der redegøres for behovet med angivelse af de
berørte udgiftsområder og budgetposter og beløbenes størrelse.
3.2.5.     Tredjeparts bidrag til
finansieringen 
¨ Forslaget/initiativet indeholder ikke bestemmelser om samfinansiering
med tredjepart. 
X Forslaget/initiativet samfinansieres som
anslået nedenfor:
Bevillinger i mio. EUR (tre decimaler)
   || År 2014 || År 2015 || År 2016 || År 2017 || År 2018 || År 2019 || År 2020-2024 || I alt 
 Angiv det samfinansierende organ – bidrag i kontanter til administrationsomkostningerne ||   1,955 ||   2,096 ||   2,243 ||   2,453 ||   2,621 ||   2,527 ||   6,105 || 20,000 
 Angiv det samfinansierende organ – bidrag i kontanter til administrationsomkostningerne* ||   17,500 ||   17,500 ||   17,500 ||   17,500 ||   17,500 ||   17,500 ||   77,500 ||   182,500 
 Samfinansierede bevillinger I ALT ||   19,455 ||   19,596 ||   19,743 ||   19,953 ||   20,121 ||   20,027 ||   83,605 ||   202,500 
Bidragene i kontanter omfatter mindst
182,5 mio. EUR fra industrien til driftsomkostninger.
Det samlede bidrag fra andre medlemmer end EU
er fastlagt i artikel 4 i Rådets forordning om fællesforetagendet for BBI. 
3.3.        Anslåede virkninger for
indtægterne 
X         Forslaget/initiativet har ingen
finansielle virkninger for indtægterne. 
[1]               COM(2012) 79.
[2]               DG REGIO (2012), Connecting Smart and Sustainable
Growth through Smart Specialisation: A practical guide for ERDF managing
authorities.
[3]               COM(2012)
60. 
[4]               COM(2012)
582.
[5]               COM(2013) […].
[6]               CDR1112-2012.
[7]               I undersøgelsen (der offentliggøres ved udgangen af
2013) forsøger man at afdække, hvorvidt forbrugerne er i stand til at foretage
deres valg på et velinformeret grundlag, ved at kigge på forbrugernes
forståelse af informationerne og informationernes gennemsigtighed. Den
forventes at føre til anbefalinger om forbedring og harmonisering af mærkningen
af brændstoffer ved pumpen i alle EU's medlemsstater. I undersøgelsen behandler
man også spørgsmålet om adgangen til forskellige brændstoffer og
detailhandlende samt detailpriserne.
[8]               COM(2012)
60 og SWD(2012) 11.
[9]               OECD
(2009), The bioeconomy to 2030: Designing a Policy Agenda.
[10]             Festel,
G. (2011), præsentation ved det fjerde årlige europæiske forum for industriel
bioteknologi og den biobaserede økonomi, Amsterdam, 20. oktober, 2011.
[11]             WEF (2010), The future of Industrial Biorefineries.
[12]             OECD (2009), The bioeconomy to 2030: Designing a Policy
Agenda.
[13]             COM(2012)
582. 
[14]             Bloomberg New Energy Finance (2010), Next-generation
ethanol og biochemicals: What's in it for Europe.
[15]             I løbende priser.
[16]             EUT … [udtalelse fra Europa-Parlamentet].
[17]             EUT … [udtalelse fra Det Europæiske Økonomiske og Sociale
Udvalg].
[18]             EUT C 412 af 30.12.2006, s. 1.
[19]             EUT C 400 af 30.12.2006, s. 86.
[20]             EUT … [FP H2020].
[21]             EUT … [SP H2020].
[22]             KOM(2010) 2020 endelig.
[23]             COM(2012) 60.
[24]             KOM(2012) 582 endelig.
[25]             KOM(2007) 860 endelig.
[26]             EUT … [RfP H2020].
[27]             EUT C 362 af 31.12.2012, s. 1.
[28]             EUT L 298 af 26.10.2012, s. 1.
[29]             EFT 56 af 4.3.1968, s. 1.
[30]             EFT C 136 af 31.5.1999, s. 1.
[31]             EFT L 292 af 15.11.1996, s. 2-5.
[32]             EFT C 136 af 31.5.1999, s. 15.
[33]             EFT C 145 af 31.5.2001, s. 43.
[34]             ABM: Activity-Based Management (aktivitetsbaseret ledelse)
– ABB: Activity-Based Budgeting (aktivitetsbaseret budgetlægning).
[35]             Jf. artikel 54, stk. 2, litra a) eller b), i finansforordningen.
[36]             Forklaringer vedrørende forvaltningsmetoder og
henvisninger til finansforordningen findes på webstedet BudgWeb:
http://www.cc.cec/budg/man/budgmanag/budgmanag_en.html
[37]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[38]             Som beskrevet i pkt. 1.4.2.
"Specifikke mål…".
[39]             I tilfælde af OPP-organer i henhold til artikel 209 i
finansforordningen medtages denne tabel til orientering.
[40]             KA = kontraktansatte, LA = lokalt ansatte, UNE =
udstationerede nationale eksperter, V = vikarer. 
[41]             Delloft for eksternt personale under aktionsbevillingerne
(tidligere BA-poster).
[42]             Angår især strukturfondene, Den Europæiske Landbrugsfond
for Udvikling af Landdistrikterne (ELFUL) og Den Europæiske Fiskerifond (EFF).
[43]             I tilfælde af OPP-organer i henhold til artikel 209 i
finansforordningen medtages denne tabel til orientering.
[44]             KA = kontraktansatte, LA = lokalt ansatte, UNE =
udstationerede nationale eksperter, V = vikarer. 
[45]             Se punkt 19 og 24 i den interinstitutionelle aftale.